چاوپێکه‌وتن له‌گه‌ڵ خاتوو چه‌ڵه‌نگ یه‌حیا، – Denegkan\nچاوپێکه‌وتن له‌گه‌ڵ خاتوو چه‌ڵه‌نگ یه‌حیا،\nتائێستا 739 په‌نابه‌ری عیراقی له نه‌رویج گه‌ڕاونه‌ته‌وه\nچه‌ڵه‌نگ یه‌حیا، لێپرسراوی به‌شی عیراق له ڕێکخراوی IOM :\nڕێکخراوه‌که‌مان به هیچ شێوه‌یه‌ک پشتگیری به زۆر ناردنه‌وه‌ی په‌نابه‌ران ناکات\nزۆربه‌ی ئه‌و په‌نابه‌رانه‌ی به ئاره‌زووی خۆیان ده‌گه‌ڕینه‌وه کوردن\nنه‌رویج- زانا گه‌ڵاڵی\nخاتوو چه‌ڵه‌نگ یه‌حیا،لێپرسراوی به‌شی عیراق له‌به‌رنامه‌ی گه‌ڕانه‌وه‌ی ئاره‌زوومه‌ندانه‌ی ڕێکخراوی نێو نه‌ته‌وه‌یی بۆ کۆچ، IOM، له وڵاتی نه‌رویج، ئاماژه به‌وه ده‌کا، گه‌ڕانه‌وه‌ی ئاره‌زوومه‌ندانه‌ی په‌نابه‌رانی عیراقی له‌چاو ساڵانی پێشوودا زۆر زیاتر بووه‌و زۆربه‌ی ئه‌و په‌نابه‌رانه‌یش کوردن.\nناوبراو، له‌م چاوپێکه‌وتنه‌یدا له‌گه‌ڵ کوردستانی نوێ، ئاماژه به‌و گرفتانه ده‌کات که په‌نابه‌ران له‌کاتی گه‌ڕانه‌وه دووچاری ده‌بن و جه‌ختیش ده‌کاته‌وه، ڕێکخراوی IOM، به‌هیچ جۆرێک پشتگیری به‌زۆر ناردنه‌وه‌ی په‌نابه‌ران ناکات .\nده‌کرێت زانیارییه‌ک ده‌رباره‌ی ئه‌م ڕیکخراوه باسبکه‌ن و ئامانجه‌کانتان چین ؟\n- ڕیخراوی نێوده‌وڵه‌تی بۆ کۆچ iom، ڕێکخراوێکی نا حکومیی و نێوده‌وڵه‌تیی بێ به‌رامبه‌ره ،له ساڵی 1951 دامه‌زراوه دوای شه‌ری جیهانی دووه‌م، سه‌ره‌تا ڕێکخراوێکی ئه‌وروپی بوو، چونکه دوای جه‌نگ کۆمه‌ڵێکی زۆر په‌نابه‌رو کۆچبه‌ر له‌ناو ئه‌وروپا دروستبون، له‌به‌ر ئه‌وه به‌باشیانزانی وڵاتانی ئه‌وروپا که ڕێکخراواێک دابنێن به‌مه‌به‌ستی هاوکاری گواستنه‌وه‌ی لۆجیستیکی په‌نابه‌ران، ئینجا ورده ورده ئه‌م ڕێکخراوه گه‌وره‌تربوو وڵاتانی دیکه‌ی ده‌ره‌وه‌ی ئه‌وروپاش بوونه ئه‌ندام و بووه ڕیکخراوێکی نێوده‌وڵه‌تی که ئێستا وڵاتانی ئه‌ندام  بریتین 127 وڵات، به‌ڵام مه‌رج نییه هه‌ر وڵاتێک ئه‌ندام نه‌بێت هاوکاری په‌نابه‌رانیان نه‌کرێت ئامانجی سه‌ره‌کی ڕێکخراوه‌که‌مان پێهاتووه له‌ئیداره‌کردنی کاروباری په‌نابه‌ران له ڕێگه‌ی پڕۆژه‌ی جیاوازه‌وه ڕێزگرتن له مافه‌کانی مڕۆڤ و باشبوونی ژیان و گوزه‌رانی کۆچبه‌ران و هاندان و گه‌شه‌کردنی ئابووری و کۆمه‌ڵایه‌تی له ڕێگه‌ی پرۆسه‌ی کۆچکردنه‌وه ئامانجی سه‌ره‌کی ڕێکخراوه‌که‌مانه .\n– په‌یوه‌ندی ئێوه له‌گه‌ڵ UNHCR له‌سه‌ر چ بنامایه‌ک دروستبووه ؟\nIom وه‌ک رێکخراو مێژویه‌کی دێرینی هه‌یه له‌گه‌ل نه‌ته‌وه یه‌کگرتووه‌کان و ئه‌و ڕێکخراوه‌نه‌ی که له‌ژێر چه‌تری ڕێکخراوی نه‌ته‌وه یه‌کگرتووه‌کانن بۆ نموونه له‌سه‌ر بواری مه‌یدانی iomپه‌یوه‌ندییه‌کی زۆر باشی هه‌یه له‌گه‌ڵ UNHCR وه‌کو هاوکار بۆ جێبه‌جێکردنی کارو چالاکییه‌کانه‌ی که ئه‌و دوو ڕێکخراوه به‌یه‌که‌وه ده‌به‌ستێته‌وه بۆ نموونه iomله نه‌روه‌یج له‌گه‌ل UNکارده‌کات به‌مه‌به‌ستی زانیاری ئاڵوگۆری کلتووری له ڕێگه‌ی ئه‌و به‌رنامه‌وه ئه‌و په‌نابه‌رانه‌ی که له ڕێگه‌ی نه‌ته‌وه یه‌کگرتووه کانه‌وه دێن بۆ نه‌رویج iom زانیاری پێویستی چۆنییه‌تی خۆگونجاندن و ئاوێته‌بوونیان له‌گه‌ڵ کۆمه‌ڵگه‌ی نه‌رویجی و شاره‌زابوونی په‌نابه‌ر له‌گه‌ڵ یاسای نه‌رویجی پێده‌دات به‌ر له‌وه‌ی بێن بۆ ولاتی نه‌رویج که ئه‌مه‌ش دوای ئه‌وه دێت که له ڕێگه‌ی کۆچی یاساییه‌وه به ڕێگه‌ی نه‌ته‌وه یه‌کگرتووه‌کان مافی په‌نابه‌رێتی له‌و وڵاته وه‌رده‌گرن\nبه ناجاری بڕیاری گه‌ڕانه‌وه بۆ وڵات ده‌ده‌ن\nسه‌ره‌کیترین ئه‌و کێشانه چین له کاره‌کانتان ڕووبه‌ڕووتان ده‌بیته‌وه ؟\n– من له به‌شی گه‌ڕانه‌وه‌ی ئاره‌زوومه‌ندانه بۆ وڵات کارده‌که‌م، که یارمه‌تی ئه‌و په‌نابه‌رو کۆچبه‌رانه ده‌دات که به‌شێوه‌ی ئاره‌زوومه‌ندانه بڕیاری گه‌ڕانه‌وه بۆ ولات ده‌ده‌ن .\nئێمه هه‌ست به‌وه ده‌که‌ین که زۆر جار ئه‌و په‌نابه‌رانه‌ی کاروباره‌کانیان ده‌که‌وێته لای ئێمه له حاله‌تێکی نائاساییدان له‌به‌ر ڕه‌تکردنه‌وه‌ی مافی په‌نابه‌رێتیان، زۆرێک له‌وانه  به ناجاری بڕیاری گه‌ڕانه‌وه بۆ وڵات ده‌ده‌ن، بۆیه ئێمه به شێوازێکی مرۆڤانه‌وه هاوکارییان ده‌که‌ین به ڕه‌چاوکردنی ئه‌و بارو دۆخه‌ی که‌په‌نابه‌ر به‌سه‌ری ده‌بات، چونکه زۆرجار ئه‌و که‌سانه‌ی که په‌یوه‌ندیمان پێوه ده‌که‌ن جۆرێک له بێزاری توڕه‌بوونیان و په‌شیمانی لێیان به‌دیده‌کرێ، له‌به‌ر ئه‌وه تا ڕاده‌یه‌ک مامه‌له له‌گه‌ڵ ئه‌وجۆره په‌نابه‌رانه سه‌خته. \nله‌لایه‌کی دیکه‌شه‌وه IOMپابه‌نده به‌و پرۆسه‌و هاوکاریکردنه که هه‌مانه،  بۆیه به‌شێک له‌م پرۆسه‌یه پێکهاتووه له‌وه‌ی ڕه‌زامه‌ندی پۆلیسی کۆچبه‌رانی نه‌رویج وه‌ربگرین تاوه‌کو بتوانین ڕێکخراوه‌که‌مان هاوکاریان بێت له گه‌رانه‌وه‌یان بۆ ولاتی خۆیان، ئه‌مه‌ش یه‌کێکه له‌و کێشانه‌ی ڕووبه‌ڕوومان ده‌بێته‌وه، بۆیه پێوسته ئه‌وانیش ڕه‌چاوی ئه‌مه بکه‌ن که له‌به‌ر ئه‌م هۆکاره یاساییانه کات ده‌خایه‌نێت تا ده‌گه‌ڕینه‌وه بۆ وڵاتی خۆیان .\nکێشه‌یه‌کی دیکه دێته ڕێگه‌مان له کاتی جێبه‌جێکردنی کاروباره‌کان مامـه‌ڵه کردنه له‌گه‌ڵ کلتووری جیاواز که پێویستی به خۆگونجاندن و ڕاهاتن هه‌یه ئه‌مه‌ش جگه له‌وه‌ی سه‌خته به‌لام لایه‌نی پۆزه‌تیفیشی هه‌یه ئه‌ویش  فێربوون ڕاهاتنه له‌گه‌ڵ  فه‌رهه‌نگی جیاواز .\nهۆکاری گه‌ڕانه‌وه‌ی ئه‌و په‌نابه‌رانه‌چییه ؟\n– زۆربه‌ی ئه‌و‌انه‌ی ده‌گه‌ڕینه‌وه مافی مانه‌وه‌یان له‌وڵاتی نه‌رویج پێنه‌دراوه، مۆڵه‌تی کارکردنیشیان نییه ئێستاش بڕیاری ناردنه‌وه‌ی په‌نابه‌رانی عیراقی هه‌یه جاهه‌روه‌ک وتم به‌شی زۆریان گه‌ڕانه‌وه‌یه‌کی ناچارییه و  به‌شێکی که‌میش به هۆی ئه‌و پێگه‌و بڕوانامه‌یه‌یه  که له وڵاتی خۆی هه‌یبووه.\nبڕی 35 هه‌زار کڕۆن بۆ ئه‌وانه‌ی به خۆویستی  ده‌گه‌ڕینه‌وه\n– له ئێستا بڕیارێک هه‌یه به‌وه‌ی هه‌ر عیراقییه‌ک به ئاره‌زوومه‌ندانه بگه‌ڕێته‌وه وڵاتی خۆی بڕی 35 هه‌زار کرۆن وه‌ک یارمه‌تیی ده‌یدرێتێ ؟\n– به‌ڕێزتان ئاماژه به به‌رنامه‌ی IRRINI واته زانیاری و گه‌ڕانه‌وه و ئاوێته بوونی په‌نابه‌رانی عیراقیی ده‌که‌ن  بۆ عیراق ئه‌م به‌رنامه‌یه له مانگی 3 ی 2008 ده‌ستپێکرد تا مانگی 6 ی 2009 به‌شی دووهه‌می به‌رنامه‌که له مانگی 7 ی 2009 ده‌ستیپێکرد تاوه‌کو کۆتایی مانگی 8 ی 2010 ئێستاش به نیازین داوای به‌رده‌وامی ئه‌و به‌رنامه‌یه بکه‌ین به‌مه‌به‌ستی هاوکاری کردنی زیاتری په‌نابه‌رانی عیراقی.\nئه‌و په‌نابه‌رانه‌ی که به‌ئاره‌زوومه‌ندانه ده‌گه‌رینه‌وه دوای گه‌یشتنیان به‌فرۆکه‌خانه‌کانی عیراق بڕی 10 هه‌زار کرۆن که به دۆلار وه‌رده‌گرن و 25 هه‌زار کرۆنیش دوای دۆزینه‌وه‌ی کار یان به‌رده‌وام بوون له خوێندن، که ده‌بێته 35 هه‌زار کرۆنی نه‌رویجی، ئه‌مه هه‌موو عیراقییه‌ک ده‌گرێته‌وه بێ جیاوازی به‌مه‌رجێک ئه‌گه‌ر کاری لادان له‌یاسایان نه‌بێت\nئه‌ی بۆ ئه‌وانه‌ی که خێزانێکی چه‌ند که‌سین ئایا ته‌نیا 35 هه‌زار؟\n– ده‌مه‌وێت لێره‌دا شتێک بڵێم، به‌شیکی دیاریکراو له‌و که‌سانه‌ی که ده‌گه‌ڕینه‌وه بۆ عیراق بڕی 20 هه‌زار کرۆنی دیکه‌شیان پێ ده‌درێت به‌مه‌به‌ستی نیشته‌جێبوون، به‌لام ئه‌م هاوکارییه ته‌نیا گروپێکی دیاری کراو ده‌گرێته‌وه واته حاڵه‌تی تایبه‌ت وه‌کو خێزان ، که‌مئه‌ندام ، ئافره‌ت ، که‌سانی خوار 18 ساڵ ) ئه‌ویش دوای ڕه‌زه‌مه‌ند بوونی فه‌رمانگه‌ی کۆچبه‌ری نه‌رویج ( UDI ) وات که‌مئه‌ندام 55 هه‌زار کرۆنی نه‌رویجی به‌ڵام خێزان چه‌ند که‌سن ئه‌وه‌نده 35 هه‌زار کرۆنیه وه‌رده‌گرن، پاشان به ته‌واوی خێزانه‌که جگه له 35 هه‌زار کرۆنه‌ی که بۆ هه‌ر که‌سێک که ته‌رخانکراوه، ئه‌گه‌ر هه‌ر چه‌ند که‌س بن ته‌نیا 20 هه‌زار کرۆنی دیکه وه‌رده‌گرن.\n739 په‌نابه‌ری عیراقی له نه‌رویج گه‌ڕاوه‌ته‌وه\n250 ش له چاوه‌ڕوانی گه‌ڕانه‌وه‌دان\nده‌توانن ئامارێکمان بده‌نێ سه‌باره‌ت به یه‌که‌م ڕۆژی ئه‌م بڕیاره ده‌رچووه به یارمه‌تی دانی په‌نابه‌ران تاوه‌کو ئێستا چه‌ند که‌س گه‌رانه‌ته‌وه وه چه‌ندی دیکه چاوه‌ڕێی گه‌ڕانه‌وه ده‌که‌ن ؟\n– له سه‌ره‌تای جێبه‌جێکردنی به‌رنامه‌ی IRRINI له‌سه‌ره‌تای ساڵی 2008 تاوه‌کو کۆتایی مانگی 6 ی 2010 ، (739 ) په‌نابه‌ری عیراقی هاوکاری کراون بۆ گه‌ڕانه‌وه نزیکه‌ی 250 په‌نابه‌ری دیکه‌ی عیراقی داوای گه‌ڕانه‌وه‌یان کردووه بۆ عیراق و له چاوه‌ڕوانی هاوکاری گه‌رانه‌وه‌دان که به‌شی زۆری ئه‌و په‌نابه‌رانه که گه‌ڕاونه‌ته‌وه و یان له جاوه‌ڕوانی گه‌رانه‌وه‌دان په‌نابه‌ری کوردن .\nگه‌ڕانه‌وه‌ی ئاره‌زوومه‌ندانه ڕوو له زیاد بوونه\nپێتان وانییه به بڕیاری زیاتر بوونی یارمه‌تی، ڕیژه‌ی گه‌ڕانه‌وه‌ی خۆبه‌خش ڕووله‌زیاد بوون بکات؟\n-پێویسته ئاماژه به‌وه بده‌م که داوا کاری په‌نابه‌رانی عیراقی بۆ گه‌ڕانه‌وه‌ی ئاره‌زوومه‌ندانه روو له زیاد بوونه به‌به‌راورد له‌گه‌ڵ ساڵانی پێشوو، بێگومان له‌و بڕوایه‌داین ئه‌گه‌ر ئه‌و هاوکارییه زیاد بکڕیت په‌نابه‌رانی عیراقی زیاتر داوای گه‌ڕانه‌وه‌ی ئاره‌زوومه‌ندانه بکه‌ن، به‌ڵام ده‌بێت ئه‌وه‌ش بوترێت که ئه‌م یارمه‌تیه ماددییه بۆ ئه‌وه نییه که‌په‌نابه‌ران هانبدرێن بۆ گه‌ڕانه‌وه، هه‌روه‌ها بۆ ئه‌مه‌ش نییه که قه‌ره‌بوی خه‌رجی ڕێگایان بکه‌ن له هاتنیان بۆ وڵاتی نه‌رویج، هاوکاری به‌رنا‌مه‌ی IRRINI جۆرێکه له شیوازی مرۆڤانه وه‌کو یارمه‌تییه‌ک بۆ ئه‌و که‌سانه‌ی که به خۆویستی ده‌یانه‌وێ بگه‌ڕینه‌وه تا ئاسانکاری بکرێت له سه‌ره‌تای پرۆسه‌ی گه‌ڕانه‌وه‌یان بۆ سه‌رله‌نوێ ئاوێته‌بوونیان له‌گه‌ڵ کۆمه‌ڵگه‌ی خۆیان، ئێمه به راشکاوی زیاتر له جه‌ندینجار داوامان کردووه ئه‌و یارمه‌تییه زیاد بکڕیت نه‌ک له‌به‌ر هاندانی گه‌ڕانه‌وه‌ی په‌نابه‌ران ، به‌ڵکو له‌به‌ر ئه‌وه‌ی خه‌رجییه‌کانی ژیان گرانه، به‌ڵام به‌داخه‌وه تاوه‌کو ئێستا UDI ڕه‌زامه‌ندی ده‌رنه‌بڕیوه بۆ ئه‌و هاوکارییه.\nIOMپه‌یوه‌ندی نییه به ریکه‌وتنی نێوان عیراق و نه‌رویج\nهه‌وڵتانداوه گه‌ڕانه‌وه‌ی به زۆر ڕابگرن له جێگه‌ی ئه‌وه هه‌وڵی گه‌ڕانه‌وه‌ی ئاره‌زوومه‌ندانه بدرێت ؟\nIom به‌هیچ شێوه‌یه‌ک په‌یوه‌ندی نییه به‌و ڕێکه‌وتننامه‌نه‌ی که تایبه‌تن به گه‌ڕانه‌وه‌ی زۆره ملێ، له‌وانه ریکه‌وتنی نێوان حکومه‌تی عیراق و نه‌رویج که له مانگی 5 ی 2009 کرا، بێگوومان IOMبه هیچ شیوازێک پشتگیری له گه‌ڕانه‌وه‌ی به زۆره ملێ ناکات، هیوادارین هه‌ر که‌سێک ئه‌گه‌ر بیر له گه‌رانه‌وه بکاته‌وه به خۆویستی بێت، هاوکات iom ئه‌و ده‌سه‌لاته‌ی نییه که گه‌ڕانه‌وه‌ی به زۆر ڕابگرێت یان که‌م بکاته‌وه چونکه ئه‌وه له‌لایه‌ن پۆلیس و حکومه‌تی نه‌رویجه‌وه جێبه‌جێده‌کرێت.\nبه هۆی سه‌ختی ژیانی ئه‌و په‌نابه‌رانه‌ی مافی مانه‌وه‌یه‌ن پێنه‌دراوه ئه‌و باره ده‌روونییه‌ی که ڕووبه‌ڕووی هه‌ندێکیان ده‌بێته‌وه بۆیه که‌سانێک هه‌ن له ژیانی ڕۆژانه‌یان ڕووبه‌ڕووی شه‌ڕ یاخوود هه‌ر کارێکی تری ده‌رچوون له‌یاسا ده‌بنه‌وه ئێستاش که ده‌یانه‌وێ له‌م ژیانه سه‌خته ده‌ربازبن و بگه‌ڕێنه‌وه ژیانێکی نوێ له وڵاته‌که‌یان به‌رنه‌سه‌ر به‌ڵام وه‌ک په‌نابه‌رانی دیکه ئه‌م بڕه یارمه‌تییه نایانگرێته‌وه و له گه‌ڕانه‌وه‌شیان له ڕیگه‌ی پۆلیس ده‌نێردرێنه‌وه بۆیه زۆرێک ئاماده‌نه‌بوونه به‌م شێوازه  بگه‌ڕینه‌وه ئێوه به‌رنامه‌تان چییه بۆ ئه‌وکه‌سانه تا له‌م بڕه هاوکارییه بێبه‌شنه‌بن چونکه کێشه‌ی ژماره‌یه‌کی به‌رچاوی په‌نابه‌رانه ؟\n-ئه‌م پرسیاره زۆ له جێگه‌ی خۆیه‌تی هه‌روه‌کو پێشو ئاماژه‌م پێدا IOMبۆ هه‌ر گه‌ڕانه‌وه‌یه‌کی خۆویستی پێویستی به‌ره‌زامندی پۆلیسی کۆجبه‌ران هه‌یه، به‌شیوه‌یه‌کی گشتی ئه‌و حاله‌تانه‌ی لادان له یاسا یاخوود نه‌خۆشی تایبه‌تیان هه‌یه ڕه‌زا‌مه‌ند وه‌ر ناگیرێت که له ریگه‌ی IOMبگه‌رینه‌وه وڵاتی خۆیان، له کاتی ئاگادار کردنه‌وه له‌لایه‌ن پۆلیسه‌وه IOMپابه‌نده به داخستنی کێشه‌کان، له توانامان دانییه هاوکارییان بکه‌ین ، به‌رده‌وام IOMئاگاداری حکومه‌تی نه‌رویجی ده‌کاته‌وه که حاله‌تی له‌م شێوه‌یه پێویسته‌هاوکاری بکرێن له‌گه‌ڕانه‌وه به‌ڵام به‌داخه‌ه تا ئێستا بڕیاری له‌م شیوه‌یه‌یان نه‌گۆراوه .\nباڵیۆزخانه‌ی عیراق ناتوانی پاسه‌پۆرت دابین بکات بۆ ئه‌و که‌سانه\nزۆرێک گله‌یی ئه‌وه ده‌که‌ن که دره‌نگ کاره‌کانیان بۆ جێبه‌جێ ده‌کرێت  ؟\n– به شێوه‌یه‌کی ته‌واو تێگه‌یشتنم هه‌یه له گله‌یی و گازاندانه‌ی ئه‌و که‌سانه،  به‌لام چه‌ند هه‌نگاوی جیاواز و شێوازی تایبه‌ت هه‌یه بۆته‌واو بوونی پرۆسه‌ی گه‌ڕانه‌وه، هه‌روه‌کو ئاماژه‌مپێکرد IOMپابه‌نده له چاوه‌ڕوانی وه‌لامی پۆلیسی کۆچبه‌ران تاڕه‌زه‌مه‌ندیان ده‌گه‌ڕیته‌وه بۆ لامان، جگه له‌مه باڵیۆزخانه‌ی عیراق به‌داخه‌وه تا ئێستا ناتوانی پاسه‌پۆرت، یاخوود دیکۆمێنت دابین بکات بۆ ئه‌و که‌سانه‌ی که بڕیاری گه‌رانه‌وه ده‌ده‌ن بۆ وڵات، ئه‌مه‌ش ناجارمان ده‌کات که داوا له پۆلیسی نه‌رویجی بکه‌ین که‌ڤیسه پاسی نه‌رویجی ته‌نیا بۆ یه‌ک سه‌فه‌ر دابینبکات، بۆ ئه‌و په‌نابه‌ره عیراقییانه بۆ ئه‌مه‌ش کاتی پێویسته‌و چوار تا شه‌ش هه‌فته ده‌خایه‌نێ به‌ڵام له‌گه‌ڵ ئه‌وه‌شدا پێویسته بڵێم به‌راوردکردنی پرۆسه‌ی گه‌ڕانه‌وه‌ی عراقییه‌کان له‌گه‌ڵ نه‌ته‌وه‌کانی دیکه کاتی که‌مترده‌خایه‌نێت،بۆنموونه‌بالیۆزخانه‌ی هه‌ندێ ولاتی کاتی زیاترده‌وێ بۆئاماده‌کردنی په‌ساپۆرت .\nسه‌باره‌ت به پرۆسه‌ی درێژخایه‌ن دوای گه‌رانه‌وه و هاوکاری وه‌رگرتن له به‌رنامه‌ی IRRINI ، ئه‌مه‌ش ده‌گه‌ڕیته‌وه بۆ  کۆمه‌ڵیک مه‌رج بۆ شێوازی جیبه‌جیکردنی به‌رنامه‌کانمان که کارمه‌ندانی ئێمه له‌وێ پێوسته پابه‌ندیبن ئه‌وه‌ش واده‌کات که کات بخایه‌نێت .\nئه‌رکی سه‌رشانی حکومه‌تی ناوه‌ندی وهه‌رێم\nئێوه هاوکاری ئه‌و په‌نابه‌رانه ده‌که‌ن که ده‌گه‌ڕێنه‌وه بۆ وڵاتی خۆیان له پێناو دۆزینه‌وه‌ی کار به‌ڵام ئه‌وانه‌ی ته‌ندروستییان با‌ش نییه به هۆی نه‌بوونی مافی په‌نابه‌رێتی ئه‌گه‌ربیه‌وێ به‌ناچاری بگه‌ڕیته‌وه وڵاته‌که‌ی ناتوانێت کار بکات، وه‌یاخود پێویستی بوون به چاودێری پزیشکی که له‌وڵاته‌که‌ی وه‌ک پێویست نا‌توانرێت بۆی دابین بکرێت ئیوه بۆئه‌وانه چ ده‌که‌ن ؟\n– به‌داخه‌وه IOM ئه‌و توانایه‌ی نییه بۆ ئه‌وانه‌ی که ده‌گه‌ڕینه‌وه کاریان بۆ دابین بکات له عیراق بووونی iom وه‌ک رێکخراوێکی نیو ده‌وله‌تی ئه‌و ده‌سه‌لاته‌مان ناداتێ که ته‌داخولی کاروباری ناوخۆی ولاته‌کان بکه‌ین و هه‌ڵی کارو دامه‌زراندنیان بدرێتێ، به‌لام IOMبه شیوه‌یه‌کی گشتی نامه‌ی پشتگیری ده‌توانێت بدات به‌و که‌سانه‌ی که ده‌یانه‌وێ بگه‌ڕینه‌وه وڵاتی خۆیان، هه‌روه‌ها ئه‌مه زیاترئه‌رکی سه‌رشانی حکومه‌تی ناوه‌ندی وهه‌رێمه که‌به‌شێوازێکی گونجاو ئه‌و په‌نابه‌ره عیراقییانه وه‌ر بگرنه‌وه که له وڵاتانی ئه‌وروپا ده‌گه‌رینه‌وه که به‌شی زۆری پێکهاتووه له په نابه‌ری گه‌نج، سه‌باره‌ت به حاڵه‌تی ته‌ندرووستی ، IOMتاوه‌کو ئێستا هاوکاری جه‌ند حاڵه‌تێکی ته‌ندروستی کردووه له‌وه‌رگرتنی زانیاری ته‌ندرووستی له وڵاته‌کانیان بۆ ئه‌وه‌ی پێش گه‌ڕانه‌وه ئاگادار بیت له باروودۆخی ته‌ندرووستی و چۆنییه‌تی ده‌ستکه‌وتنی داو ده‌رمان .\nچه‌ند کێشه‌یه‌کی دیکه‌ش به‌دیده‌کرێت\nپه‌نابه‌ر هه‌یه خه‌ڵکی وڵاتی دیکه‌یه بۆ وه‌ر گرتنی مافی په‌نابه‌رێتی خۆی به عیراقی له‌قه‌ڵه‌مداوه یاخوود عیراقییه خۆی به خه‌ڵکی وڵاتی دیکه له‌قه‌ڵه‌م داوه ئه‌م جۆره حاڵه‌تانه به پێی بارودۆخه‌کان له ئه‌وروپا بوونی هه‌بووه ، یاخوود له هه‌ر وڵات و ناوێکی هه‌بووه یان خه‌ڵکی وڵاتێک بووه بۆیه ده‌پرسین  ئێوه چۆن دڵنیان که په‌نابه‌رێک عیراقی-یه که داوا ده‌کات بگه‌ڕیته‌وه بۆ عیراق که هیچ به‌ڵگه‌نامه‌یه‌کی لاتان نه‌بێت یاخوود هه‌ن له چه‌ند ولاتێک بوونه له هه‌ر ولات و به‌ناوێک ؟\n-ڕێکخراوه‌که‌مان ئه‌و ده‌سه‌لاته‌ی نییه که بزانیت کێ عیراقییه‌و یان عیراقی نییه، بۆ ئه‌و مه‌به‌سته ئه‌گه‌ر که‌سانێک له نه‌رویج وتبیان ئێمه عیراقین و له کاتی گه‌ڕانه‌وه بڵێت ده‌مه‌وێت بگه‌ڕێمه‌وه وڵاتی عیراق، ئێمه ناچارین هاوکاری بکه‌ین بۆ گه‌ڕانه‌وه ئه‌گه‌ر هیچ به‌ڵگه‌یه‌کی عیراقی نه‌بوونیمان لانه‌بێت و حکومه‌تی عیراقیش ئاماده‌یی ده‌ربڕێت له وه‌رگرتنه‌وه‌ی هیچ ناڕازیبوونێکی نه‌بێت له عیراقی نه‌بوونی ئه‌و که‌سه .\nبه‌ڵام له حاڵه‌تێک که باڵیۆزخانه‌کانی عیراق به ئه‌رکی پێدانی په‌ساپۆرت هه‌ڵسن بۆ ئه‌و په‌نابه‌رانه‌ی که به ئاره‌زوومه‌ندانه ده‌یانه‌وێت بگه‌ڕینه‌وه وڵاتی خۆیان، ئه‌م جۆره کێشانه چاره‌سه‌ر ده‌بێت،به پێچه‌وانه‌ی ئه‌مه ئه‌و کێشانه چاره‌سه‌ر نابێت، به‌ڵام بۆنموونه ئه‌گه‌ر که‌سێک له وڵاتی نه‌وریج خۆی به عیراقی له‌قه‌له‌م نه‌دابێت، له گه‌ڕانه‌وه بڵێت ده‌مه‌وێ بگه‌ڕێمه‌وه عیراق چوونکه خه‌ڵکی ئه‌وێم، ئه‌وا پێویسته دیکۆمێنتێکی عیراقی بوون پێشکه‌ش بکات تا بتوانین هاوکاری بکه‌ین .\nPrevious سه‌ید باقی: تێكۆشه‌رێك سه‌ختی ژیان پشتی پێ دانه‌نواند\nNext دەمەوێ پێاوێکی راستگۆ و نوسەرێکی باشیش بم


لیوا خه‌ڵه‌ف:هێرشه‌كانى ئه‌مریكا دواى چه‌ند خووله‌كێك له‌ئاگاداركردنه‌وه‌ى سه‌رۆك وه‌زیران ئه‌نجامدراوه\nالثلاثاء 31 كانون أول 2019 - 17:31\nلیوا عه‌بدولكه‌ریم خه‌ڵه‌ف وته‌بێژى فه‌رمانده‌ى گشتى هێزه چه‌كداره‌كان ،ئه‌مڕۆ سێشه‌ممه،دووپاتیكرده‌وه،ئه‌و هێڕشه‌ى پێگه‌كانى حه‌شدى شه‌عبى له‌شارۆچكه‌ى قائیم كرده ئامانج،دواى چه‌ند خووله‌كێك له‌په‌یوه‌ندییه‌كه‌ى وه‌زیرى به‌رگرى به‌سه‌رۆك وه‌زیران وئاگاداركردنه‌وه‌ى به‌هه‌واڵى بۆردومانه‌كه ئه‌نجام دراوه.\nخه‌ڵه‌ف له‌لێدوانێكى بۆ ئاژانسى هه‌واڵى عێراقیه(اه‌ع) ڕایگه‌یاند"وه‌زیرى به‌رگرى ئه‌مریكا له‌كاژێر حه‌وتى ئێواره‌ى رۆژى یه‌كشه‌ممه‌ى ڕابردوو په‌یوه‌ندى به‌فه‌رمانده‌ى گشتى هێزه چه‌كداره‌كان كردووه وئاگادارى كردۆته‌وه كه‌واشنتۆن بۆردومانى پێگه‌ى سه‌ربازى له‌عێراق ده‌كات".\nوتیشى"وه‌زیرى به‌رگرى ئه‌مریكا ئه‌و شوێن وپێگانه‌ى دیارى نه‌كردووه كه‌به‌ر هێڕشه‌كه ده‌كه‌وێت ،وبۆردومانه‌كه‌یش دواى چه‌ند خووله‌كێكى په‌یوه‌ندییه‌كه كه‌وتۆته‌وه ئه‌مه‌یش وایكرد نه‌توانرێت رێوشوێنه‌كان بگیرێته به‌ر بۆ پاراستنى سه‌ربازگه‌كان".\nجێ ئاماژه‌پێكردنه فرۆكه‌كانى ئه‌مریكا رۆژى(29 كانون یه‌كه‌مى 2019)ى بۆردومانى هه‌ردوو لیواى ٤٥ و ٤٦ى حه‌شدى شه‌عبى بۆردومان كرد وبووه هۆى شه‌هید بوونى 27جه‌نگاوه‌ر وبرینداربوونى 51جه‌نگاوه‌رى دیكه.\n1.ده‌وڵه‌تى یاسا: كازمى دڵنه‌وایی دا به‌ده‌ست نه‌بردن بۆ مووچه‌ى فه‌رمانبه‌ران\n2.كازمى له‌گه‌ڵ وه‌زیرى وزه‌ى ئێرانى ده‌رفه‌ته‌كانى هاریكارى له‌بوارى وزه تاوتوێ ده‌كات\n3. حه‌لبوسى وجه‌نگى جه‌خت گرنگى پشتیوانى كردنى حكومه‌ت ده‌كه‌نه‌وه بۆ ته‌واوكردنى كابینه‌ى وه‌زارى\n4.سه‌رۆك به‌رهه‌م جه‌خت لەگرنگی فراوانكردنی ئاسۆی هاریكاری ئێران لە هەردوو كەرتی كارەبا و ئاو دا كرد


کۆ کردنەوەی واژۆ بۆ پێشگیری لە ڕادەستکردنەوەی ئارەزوو ئیلیاسی لە لایەن وڵاتی سویسڕاوە بۆ ئێران. – PMNews\nئیمەیلی ئارەزوو ئیلیاسی و ژمارە تەلەفۆنەکەی\nکچێکی پەنابەری کوردی-کرماشان و دانیشتووی وڵاتی سویسڕا بەناوی “ئارەزوو ئیلیاسی” تەمەن ٢٢ساڵ لە ژێر مەترسی ڕادەست کردنەوەدایە بۆ وڵاتی ئێران.\nئەم کچە پەنابەرە کوردە خوێندکاری بەشی میکانیکیە-فیتەرییە لە وڵاتی سویسڕا و ئەندامی حیزبی دیموکراتی (ڕۆژهەڵاتی) کوردستانە، هەروەها چەند ئەندامیەتییەکی دیکەی لەو حیزبەدا هەیە وەک ئەندامیەتی لە یەکێتی لاوان و ژنان.\nلەبەر سیاسی بوونی خۆیی و بابی و بنەماڵەکەی، لەساڵی ٢٠١٥ بە بنەماڵەوە ڕێگەی پەنابەری دەگرنەبەر و ڕۆژهەڵاتی کوردستان بەجێ دەهێڵن.\nوڵاتی سویسڕا لە ماوەی ئەم ٥ساڵەدا چەند جارێک کەیسی ئەم کچە سیاسیەی ڕەد کردووەتەوە و ڕێکەوتی ٣١ی مانگی٧ی ٢٠٢٠ی دیاریکردووە بۆ ڕادەستکردنەوەی ئەم پەنابەرە سیاسیە بە وڵاتی ئێران.\nئارەزوو کەسێکی چالاکی کۆمەڵایەتی و سیاسیە، بە ڕادەستکردنەوەی بۆ وڵاتی ئێران گیانی دەکەوێتە مەترسییەوە.داوا لە هەموو ڕێکخراوێکی سیاسی و کۆمەڵایەتی و خەڵکێکی بە ویژدان دەکەین، هەر کەسەو لە ڕاست خۆی یارمەتی ئەم کچە پەنابەرە بدات کە بتوانێت مافی پەنابەریەتی لە وڵاتی سویسڕا وەربگرێت.


كارگەی ریسایكلین بۆ سۆران زۆر پێویستە | دەزگاى زارى کرمانجى\nكارگەی ریسایكلین بۆ سۆران زۆر پێویستە\nپاشماوەی ماڵان بریتییە لە پاشماوەی ئەو پێداویستیانەی كە مرۆڤ لە ژیانیدا بەكاری دەهێنێت، لە خواردن و خواردنەوە پێداویستیانەی جوانكاری و یاری منداڵان، ئەمجۆرە پاشماوانەش زوو دەبنە هۆی بڵاوبونەوەی كۆمەڵێك نەخۆشی بەتایبەتی ئەو ناوچەی كە پاك نەكراونەتەوە. هەروەها پاشماوەكان فرێدەدرێن بەبێ رەچاوكردنی هیچ مەرجێك، هەروەها پاشماوەكانی دیكەی پلاستیك و كەل و پەلی ماڵ و دووكانەكان و كارگەو شوێنەكانی دیكەش بەهەمانشێوە كاریگەری خراپیان دەبێت بۆ سەر ژینگە و دیمەنێكی ناشارستانیش دەبەخشنە ئەو شوێنانەی كە ئەم پاشماوانەیان لێ كۆدەكرێتەوە.\nبۆ ئەمەش پێویستە لە كوردستان هاوشێوەیەی وڵاتان رێگە چارەی پێویست و گونجاو بگیرێتەبەر، بۆ بنبڕكردنی ئەم پاشماوانە بەشێوەیەكی تەندروست و دووبارە بەكارهێنانەوەیان.\nئەگەر باس لە ناوچەیەكی وەك ئیدارەی سەربەخۆی سۆران بكەین واتە سنووری هەر چوار قەزای (رواندز، سۆران، چۆمان، مێرگەسۆر) بەهۆی نەبوونی كارگەیەكی دووبارە بەكارهێنانەو (ریسایكلین) تا ئێستا نەتواندراوە پاشماوەكان لێكجیا بكرێنەوەو دووبارە سوودیان لێوە بگیرێتەوە، هەرچەندە دەزگاكانی شارەوانیی و كۆمپانیای پاپا گروپ هەموو كات لە هەوڵ و ماندووبوون دان بۆ كەمكردنەوەی ئەو مەترسیانەی لە ئەنجامی پاشماوەی ماڵان دروست دەبن و دوای كۆكردنەوەو گواستنەوەیان بۆ شوێنێكی دیاریكراو، هەموو ئەو پاشماوانە بە شێوەی بن گڵ كردن و بەشێوەی سووتاند لەناو دەبرێن، ئەوەش زۆربەی جاران دەبێتە هۆی دروستبوونی توكەڵی پیس و زیان گەیاندن بە تەندروستی دانیشتووانی نزیكی شوێنی فڕێدانی زبڵ و خاشاكەكان، زۆرجاریش لە ناكاو ئەم زبڵ و خاشاكانە دووچاری سووتان دەبنەوەو چەندین رۆژ هەوڵی كۆنتڕۆڵكردنی ئاگرەكەی دەدرێت.\nبۆ چارەسەركردنی گرفتی خاشاك و پاشماوەكان بوونی كارگەیەكی دووبارە بەكارهێنانەوە (ریسایكل) زۆر بە گرنگ و پێویست دادەنرێت، چونكە هەم دەبێتە هۆی پاكڕاگرتنی شارو دەستەبەركردنی ژینگەیەكی تەندروست هەم دووبارە سوود لەو پاشماوانە وەردەگیرێتەوە، ئەمەش كاریگەری دەبێت لەسەر ئابووری ناوچەكەو رەخساندنی هەلی كار بۆ دەیان كەس و پاك راگرتنی ژینگە.\nشێوازی مامەلە كردن لەگەڵ پاشماوەكانیش دەبێ بەپێی جۆر و مەترسییەكانی بێت بۆ نموونە، ناشێ پاشماوەی نەخۆشخانەكان كە هەموویان لە دەرمانی ماوەبەسەرچوو، یا پاشماوەی نەشتەرگەرییەكانە وەك پاشماوەكانی دیكە مامەلەی لەگەڵ بكرێت، لەبەر ئەوەی دەبێتە هۆی مەترسی بۆسەر گیانی هاووڵاتیان و بڵاوبوونەوەی نەخۆشی مەترسیدار.\nئیتر كاتی ئەوە هاتووە هۆشیاری فڕیدانی پاشماوەش لە نێو هاووڵاتیان بڵاوبكرێتەوەو و جۆڕەكانی پاشماوە لە یەكتر جیابكرێنەوە، بۆ نموونە ئاسن، شوشە، كاغەز و نایلۆن لە یەكتر جیا بكرێنەوە، تا ئاسانتر بتواندرێت سوودی لێوەربگیرێت.\nبۆیە پێشنیار دەكەم بەرپرسانی ئیدارەی سەربەخۆیی سۆران پەلە بكەن لە دامەزراندنی كارگەی ریسایكلین.


ئاوارەكانی ڕۆژئاوا – تۆڕی میدیایی خەڵک\nکلیلە وشەی "ئاوارەكانی ڕۆژئاوا"\nخەڵك- بەشی هەواڵ بەهۆی كەوتنەوەی ئاگر لە خێوەتەكەیان، ژن و مێردێك لە كەمپی ئاوارەكان لە نزیك شارۆچكەی بەردەڕەش، گیانیان لەدەستدا. موقەدەم فیراس یاسین، بەرپرسی ڕاگەیاندنی بەرگریی...\nخەڵك-بەشی هەواڵ سەرۆكی ئەنجومەنی وەزیرانی هەرێمی كوردستان ڕایدەگەیەنێت، لە ئێستادا ملیۆنێك و 500 هەزار ئاوارە لە هەرێمی كوردستان نیشتەجێن. ئەمڕۆ شەممە مەسرور بارزانی سەرۆكی ئەنجومەنی وەزیرانی...\nخەڵك-بەشی هەواڵ ئەندامێكی نوێنەرایەتیی ڕێڤەبەری خۆسەری ڕۆژئاوا لەباشووری كوردستان ڕایدەگەیەنێت، پێویستە دەستووری داهاتووی سوریا سەرجەم پێكهاتەكانی تێیدا بەشداربن. دوای كوشتنی ئەبوبەكر بەغدادی و كشانەوەی هەسەدە لە...\nخەڵك- بەشی هەواڵ لەسەر ئەركی مەسعود بارزانی، سەرۆكی پارتی دیموكراتی كوردستان”محەمەد حەمید” منداڵە بریندارەكەی ڕۆژئاوای كوردستان، لە دهۆكەوە گەیەنرایە هەولێر و پاشان لە ڕێگەی فڕۆكەخانەی هەولێرەوە...\nخەڵك- بەشی هەواڵ لە پارێزگای هەولێر، شوێن بۆ حەواندنەوەی ژمارەیەك ئاوارەی ڕۆژئاوای كوردستان ئامادە دەكرێت، بەرپرسێكی دیوانی پارێزگاكەش پێیوایە، “ئەگەر ئاوارەیەكی زۆر ڕوو لە هەولێر بكات،...\nخەڵك- بەشی هەواڵ كۆمسیۆنی نەتەوە یەكگرتووەكان بۆ كاروباری پەنابەران ڕایدەگەیەنێت، سەدان مەدەنی تائێستاش لە باكووری خۆرهەڵاتی سوریاوە ڕوودەكەنە عیراق و گەیشتوونەتە وڵاتەكە. ئەندرێ ماهیسیچ، وتەبێژی كۆمسیۆنی...\nخەڵك- بەشی هەواڵ ئەمڕۆ كاروانێكی دیكەی ئاوارەكانی ڕۆژئاوای كوردستان دەگەنە خاكی هەرێمی كوردستان و بەوەش ژمارەی ئاوارەكان لە هەزار كەس نزیكدەبێتەوە. ڕۆژی چوار شەممەی ڕابردوو 9-10-2019،...\nخەڵك-ئارام سەردار ئەمڕۆ سێ شەممە ۱٥ی ئۆكتۆبەری ۲۰۱۹ حكومەتی هەرێم لەگەڵ كونسوڵخانە و نوێنەری وڵاتان تایبەت بەڕەوشی ڕۆژئاوای كوردستان كۆبووەوە، وتەبێژی حكومەتی هەرێمیش ڕایدەگەیەنێت، پێشبینی دەكرێت...\nخەڵك- بەشی هەواڵ ناوەندی ھەماھەنگی بەرەنگاربوونەوەی قەیرانەكان لە حكومەتی هەرێم گەیشتنی یەكەم كاروانی ئاواررەكانی ڕۆژئاوای كوردستان ڕادەگەیەنێت. ناوەندی ھەماھەنگی بەرەنگاربوونەوەی قەیرانەكان لە وەزارەتی ناوخۆی حكومەتی ھەرێمی...


ئه‌زموونێن 12 ئاماده‌یى و سیسته‌مێ نوو یێ هه‌لبژارتنان - رێڤەبەریا پەروەردا قەزا دهوك روژئاڤا\nمێژوویا به‌لاڤكرنێ: 2015/07/21 - 7:14 م\nپشتى پار و ئه‌ڤ ساله، سیسته‌مێ نوو یێ هه‌لبژارتنان ب رێژه‌یى لسه‌ر قوتابخانه‌یێن هه‌رێمێ هاتییه پراكتیزه‌كرن. واته پار وه‌زاره‌تا په‌روه‌رده‌یا هه‌رێمێ، وه‌ك تێسته‌ك نوو، 40% پرسیارێن هه‌لبژارتنان بۆ رێزا 12 ئاماده‌یى هینان و ئه‌ڤ ساله ب رێژه‌یا 50% بۆ هه‌مان پۆلێ په‌یره‌و كر. دهێته چاڤه‌ڕێكرن، هه‌كه ئه‌نجامێن ئه‌ڤ ساله د ئاستێ پێدڤى دا بن، دبیت سالا بهێت هه‌كه 100% نه‌هێنه په‌یره‌و كرن ژى ب رێژه‌یه‌كا گه‌له‌ك باشتر ژ رێژه‌یا پار و ئه‌ڤ ساله بهێته پراكتیزه كرن.\nژ بوو هه‌لسه‌نگاندنا راوبووچوونێن قوتابیێن مه یێن خوه‌شتڤى و خه‌لكێ مه یێ هێژا، سه‌باره‌ت پراكتیزه‌كرنا سیسته‌مێ هه‌لبژارتنان د ئه‌زموونێن رێزا 12 دا، ل سالا بهێت كو ببته 100% سایتێ په‌روه‌رده‌یا دهۆك-رۆژئاڤا، ل ڤێ داویێ راوبۆچوونه‌ك (ئستبیانه‌ك) هه‌لبژارتنان كرییه و تێدا 11185 كه‌سان ده‌نگ لسه‌ر دایه و هژمارا 8660 ده‌نگان ئانكو ب رێژه‌یا 77% ب گه‌له‌ك باش ده‌نگ لسه‌ر دایه و 754 كه‌سان ب رێژه‌یا 7% ب باشى ده‌نگ لسه‌ر دایه و 1771 ده‌نگان كو دبیته رێژه‌یا 16% ب نه‌باشى ده‌نگ لسه‌ر دایه.\nئه‌نجامێن ڤێ راوبۆچوونێ ددیارن كو پرانییا ده‌نگده‌رێن به‌شدارى راپرسینێ بووین، ب ئه‌رێنى ده‌نگ لسه‌ر دایه. ئانكو ژ ڤى ئه‌نجامى دیار دبت كو ئه‌ڤ سیسته‌مه پتر د خزمه‌تا قوتابیێ مه یێ خوه‌شتڤى دایه و دبت دگه‌ل ژیوارێ ئه‌ڤرۆ یێ كه‌رتێ په‌روه‌ردێ دگونجت. واته ژ ڤێ رێژه‌یێ خۆیا دبت كو لایه‌نێن وێ یێن ئه‌رێنى ژ یێن نه‌رێنى باشترن. ژ به‌ر هندێ گه‌له‌كا گرنگه كو ئه‌ڤرۆ پتر دووڤچوونا ڤێ مژارێ گرنگ و په‌یوه‌ندى ب پاشه‌ڕۆژا قوتابیێ مه‌یێ خوه‌شتڤیڤه بهێته كرن دا كو لایه‌نێن په‌یوه‌ندیدار ب هاریكارییا شاره‌زا و خودان سه‌ربۆران بگه‌هنه وێ باوه‌ریێ كو ئه‌ڤ سه‌ربۆره ژ سیسته‌مێ سه‌ربۆرێن وه‌لاتێن پێشكه‌ڤتى هاتییه وه‌رگرتن و فه‌ره پتر پووته پێ بهێته كرن دا كو پاشه‌رۆژا قوتابیێ مه د خزمه‌تا وه‌لاتێ وى دا، وه‌ك وان وه‌لاتێن خوه‌دى سه‌ربۆر گه‌ش ببت.\nهه‌لبه‌ت جیهان ئه‌ڤرۆ یا به‌ره‌ف گوهۆڕینێن مه‌زن د هه‌موو بیاڤێن ژیانێ دا دچت. كه‌رتێ په‌روه‌ردێ ژ ڤێ گوهۆڕینێ بێ به‌هرنه‌بوویه. وه‌ك ئه‌م دزانین سیسته‌مێ مه یێ په‌روه‌ر‌دێ پتر سیسته‌مه‌ك كلاسیكییه و دبیت دگه‌ل ژیوارێ ئه‌ڤرۆ نه‌گونجت. ژبه‌ر هندێ گه‌له‌كا فه‌ره لێزڤڕین و پێداچوونه‌ك زانستى لڤى سیسته‌مى بهێته كرن و ئه‌و گوهۆڕینێن پێدڤى لدووڤ پیڤه‌رێن نوو یێن جیهانى لسه‌ر بهێن كرن كو دووماهیێ ببن سیسته‌مه‌ك گشتى و هه‌ر وه‌زیره‌كێ بهێته گوهۆڕین ده‌ست ل وى سیسته‌مێ نوو نه‌ده‌ت، هه‌كه ب رازیبوونا په‌ڕله‌مانى و شاره‌زا و بسپۆران نه‌بیت.\nهاتیە خواندن : 1٬245


11:33 دوو شه‌ممه 09 کانونی یەکەم 2019\nعادل عەبدولمەهدى سەرۆک وەزیرانى کاربەڕێکەرى عێراق داواى لە لایەنە سیاسییەکان کرد پەلە بکەن لەپێکهێنانى حکومەتى نوێ و جەختیکردەوە نایەوێت لەوە زیاتر لەسەرپەرشتىکردنى حکومەتى کاربەڕێکەردا بمێنیتەوە.\nنوسینگەى ڕاگەیاندنى عادل عەبدولمەهدى لە ڕاگەیەنراوێکدا ڕایگەیاند، لەمیانى کۆبونەوەى سەرۆک وەزیران لەگەڵ باڵیۆزانى وڵاتانى ئەوروپا لەنوسینگەى سەرۆک وەزیران، عەبدولمەهدى داواى لە لایەنە سیاسیەکان کردووە پەلە بکەن لەپێکهێنانى حکومەتى نوێ.\nلەبەرامبەر داواکارى باڵیۆزانى ئەوروپا بۆ لێکۆڵینەوە لە بەدادگایی گەیاندنى ئەوانەى دەستیان لەکوشتنى خۆپیشاندەراندا هەیە، عەبدولمەهدى دیپلۆماتکارانى ئەوروپاى دڵنیا کردووەتەوە کە ڕێوشوێنى یاسایى پێویست لەو بارەوە گیراوەتە بەر و پرۆسەکەش بەردەوامە.\nلەژێر فشارى خۆپیشاندەرانى عێراقدا کە نزیکەى دوو مانگە خۆپیشاندانیان لەزۆربەى شارەکاندا دەستپێکردووە، عادل عەبدولمەهدى کۆتایی مانگى ڕابردوو دەستى لەکارکێشایەوە و ئێستا وەکو سەرۆک وەزیرانى کاربەڕێکەر ماوەتەوە تا ئەوکاتەى حکومەتێکى نوێ پێکدەهێنرێت.\nشەڕی سوریا پیاوی لەشارێك نه‌هێشتووه "لەفەیسبوكەوە داوای هاوسەرگیری لەكەسانی بێگانە دەكەن"\n09:26 سێ شه‌ممه 14 كانونی دووه‌م 2020


(5) خۆ ئه‌گه‌ر ئه‌وانه‌خۆگربوونایه، تا ده‌چویته ده‌ره‌وه‌بۆ لایان، ئه‌وه‌چاکتر و ڕه‌واتر بوو بۆیان خوا لێخۆشبوو میهره‌بانه، (ده‌کرێت ئه‌م چوار ئایه‌ته ڕێنموویی بێت بۆ سه‌رجه‌م ئیمانداران، تا ڕێزی پێشه‌واکانیان بگرن).\n(6) ئه‌ی ئه‌وانه‌ی باوه‌ڕتان هێناون ئه‌گه‌ر که‌سێکی متمانه‌پێ نه‌کراو هه‌واڵێکی گرنگی بۆ هێنان، خێرا بڕوای پێ مه‌که‌ن، به‌ڵکو سه‌رنج بده‌ن، لێی بکۆڵنه‌وه تا بۆتان ڕوون ده‌بێته‌وه، نه‌وه‌کو ئازارو ناخۆشی و گیروگرفت بۆ خه‌ڵکی دروست بکه‌ن به‌نه‌زانی، جا دوای په‌شیمان ببنه‌وه‌له‌و کاره‌ی که‌پێی هه‌ستاون.\n(7) ئێوه دڵنیابن و بزانن که‌پێغه‌مبه‌ری خوا له‌ناوتاندایه (پرس و ڕای پێ بکه‌ن) زۆر شت هه‌یه ئه‌گه‌ر ئه‌و، به‌ڕای ئێوه‌ی بکردایه تووشی گیروگرفت و ناخۆشی ده‌بوون... به‌ڵام خوا ئیمان و باوه‌ڕی له‌لا خۆشه‌ویست کردوون و له‌دڵ و ده‌رونتاندا ڕازاندویه‌تیه‌وه... له‌و له‌یشه‌وه کوفرو بێ باوه‌ڕی وگوناهوو یاخی بوون له‌فه‌رمانی خوای لا تاڵ و ناشیرین کردوون، ئا ئه‌وانه‌هه‌ر خۆیان ڕێگه‌ی ژیری و سه‌رفرازیان گرتۆته‌به‌ر.\n(8) ئه‌مه‌ش خۆی ڕێزو به‌خششێکی تایبه‌تی و نازو نیعمه‌تێکه له‌لایه‌ن خواوه‌پێیان دراوه، خوایش زاناو داناو کاربه‌جێیه.\n(9) ئه‌گه‌ر دوو ده‌سته، یان دوو تاقم له‌موسوڵمانان بوو به‌شه‌ڕیان، ئه‌وه‌ده‌ستبه‌جێ هه‌وڵ بده‌ن ڕێکیان بخه‌ن و ئاشتیان بکه‌نه‌وه، خۆ ئه‌گه‌ر لایه‌کیان هه‌ر ده‌ستدرێژی ده‌کرده‌سه‌ر لاکه‌ی تر، ئه‌وا ئێوه به‌گژ ئه‌وه‌یاندا بچن که‌سته‌م و ده‌ستدرێژی ده‌کات،، هه‌تا ده‌گه‌ڕێته‌وه بۆ فه‌رمانی خوا... جا گه‌ر لایه‌نه سه‌رکه‌شه‌که‌بۆ فه‌رمانی خوا سه‌ری دانه‌واند، ئه‌وه‌ئێوه ناوبژیوانێکی دادگه‌رانه‌له‌نێوانیاندا بکه‌ن و دادپه‌روه‌ری ئه‌نجام بده‌ن، چونکه‌به‌ڕاستی خوا ئه‌وانه‌ی خۆش ده‌وێت که‌دادپه‌روه‌ری ئه‌نجام ده‌ده‌ن.\n(10) له‌ڕاستیدا هه‌ر ئیمانداران برای یه‌کن، که‌واته‌هه‌رکاتێک له‌نێوان دوو براتاندا ناکۆکی په‌یدا بوو، ئێوه نێوانیان چاک بکه‌ن و ئاشتیان بكه‌نه‌وه، هه‌میشه له‌خوا بترسن و پارێزکار بن، بۆ ئه‌وه‌ی ڕه‌حمتان پێ بکرێت.\n(11) ئه‌ی ئه‌وانه‌ی باوه‌ڕتان هێناوه! هیچ که‌س و هیچ هۆزێک گاڵته به‌که‌س و هۆزێکی تر نه‌کات و زه‌لیلی نه‌کات، چونکه‌له‌وانه‌یه ئه‌وان چاکتر بن له‌مان، ژنانیش به‌گاڵته به‌یه‌ک نه‌که‌ن و یه‌کتر زه‌لیل نه‌که‌ن، چونکه‌له‌وانه‌یه ئه‌مان له‌وان چاکتر بن... سووکایه‌تی به‌خۆتان مه‌که‌ن و یه‌کتری عه‌یبدار مه‌که‌ن (چونکه‌سووکایه‌تی به‌یه‌کتر سووکایه‌تی یه به‌خۆتان) هه‌روه‌ها ناوو ناتۆره‌ی ناشیرین بۆ یه‌کتر دامه‌تاشن، ئای که‌چه‌ند ناشیرینه ناوو ناتۆره‌ی خراپ له‌دوای باوه‌ڕهێنان و موسڵمان بوون، ئه‌وه‌ش ته‌وبه‌ی نه‌کردبێت و په‌شیمان نه‌بووبێته‌ووه له‌گوناهه‌کانی، جا ئه‌و جۆره که‌سانه‌هه‌ر سته‌مکارن.


ئاژانسی ده نگو باسی کوردستان: ئه‌فسه‌رێکى ئاسایشى هه‌ولێر نهێنیه‌کانى تیرۆرکردنى سه‌رده‌شت عوسمان ئاشکرا ده‌کات\nله دوا ژماره‌ى گۆڤارى لڤیندا هه‌ژار عوسمان براى سه‌رده‌شت عوسمان له ساتى تیرۆرکردنى براکه‌یدا کارمه‌ندى ئاسایشى پارتى بووه به پله‌ى ملازمى یه‌که‌م، له ساتى دیارنه‌مانى سه‌رده‌شتدا زۆر سه‌ره‌داوى نهێنى ده‌ستکه‌وتووه و وه‌ک خۆى ده‌ڵێ "هه‌ر کاتێک دادگایه‌کى دوور له کاریگه‌رى ده‌سه‌ڵاتى سیاسى ئێستا هه‌بێت ده‌توانێت به به‌ڵگه‌ى روون و ئاشکرا بکوژانى سه‌رده‌شت به سزاى یاسایى خۆیان بگه‌یه‌نێ".\nبرایه‌که‌ى سه‌رده‌شت عوسمان وتى "له رێکه‌وتى 5/5/2010 کاتژمێر 8:30 خوله‌ک کاتێک ده‌ڕۆیشتم به‌ره‌و ده‌وامى رۆژانه‌م له‌سه‌ر شه‌قامى که‌رکوک په‌یوه‌ندیم پێوه‌کراو پێیان وتم که سه‌رده‌شت له‌به‌رده‌م زانکۆ فرێندراوه، ئه‌و کات من له کۆلێژى ئاداب نزیک بووم و به ماوه‌ى پێنج خوله‌ک گه‌یشتمه به‌رده‌م ده‌رگاى کۆلێژى ئاداب و شوێنى بردنى سه‌رده‌شت".\nده‌شڵێت: ئه‌و کاته‌ى سه‌رده‌شت رفێندرا من به‌رپرسى ئیداره‌ى بازگه‌کانى هه‌ولێر بووم له سه‌ر شێوازى بردنى سه‌رده‌شت زۆر شتى ناڕاست وتراوه و ده‌مه‌وێ بۆ راى گشتى روونی بکه‌مه‌وه.\nسه‌باره‌ت به شێوازى روداوه‌که رایده‌گه‌یه‌نێ "کاتێک سه‌رده‌شت له ئۆتۆمبێل دابه‌زیوه که‌سێک هاتوه‌ته لاى و له‌گه‌ڵیدا راوه‌ستاوه تاکو ئه‌و ئۆتۆمبێله ده‌گات که بۆ ئه‌و روداوه ئاماده‌کراوه، له‌کاتى گه‌یشتى ئه‌و ئۆتۆمبێله دوو که‌سى دیکه له‌ناو ئۆتۆمبێله‌که دابه‌زیون و سه‌رده‌شت له‌وکاتانه زانیویه‌تى ده‌یبه‌ن بۆیه زۆر هه‌وڵیداوه له‌ده‌ستیان رابکات و به‌ده‌نگى به‌رز هاوارى کردووه "ئه‌وانه ده‌مبه‌ن ده‌مکوژن".\nهه‌ره‌ها وتیشى: شێوازى بردنى سه‌رده‌شت دوو بازنه‌یى بووه، بازنه‌ى یه‌که‌م سه‌رده‌شتى رفاندوه و بازنه‌ى دووه‌م به‌رگرى له بازنه‌ى یه‌که‌م کردووه و نه‌یهێشتوه که‌س نزیک بێته‌وه له ئۆتۆمبێله‌که، کاتژمێر 8:35 خوله‌ک به جیهازى بازگه‌کان سه‌رجه‌م بازگه‌کانم ئاگادار کردوه‌ته‌وه که برایه‌کى ملازم هه‌ژار براوه و بازگه‌کان کارى خۆیان کرد.\nبراکه‌ى زیاتر وتى: سه‌رده‌شت تا نزیکه‌ى سێ کاتژمێر هه‌ر له هه‌ولێر بووه و به پێى زانیارى ورد سه‌رده‌شت له ساتى رفاندنیه‌وه تاکاتژمێر 11:15 خوله‌ک له شوێنى (ناتوانم بیڵێم) ده‌ستبه‌سه‌ر بووه و نه‌براوه‌ته ده‌ره‌وه‌ى هه‌ولێر و ئه‌و ئۆتۆمبێله‌ى که سه‌رده‌شتى رفاندوه وێنه‌ى گیراوه و له کاتى بردنى سه‌رده‌شت له هه‌ندێک شوێنى نزیکى ئه‌وێ وێنه‌ى ئۆتۆمبێله‌که گیراوه و سه‌رده‌شتى تێدابووه، بڕیاربوو له رێگاى زوومه‌وه وێنه‌ى شوفێره‌که ئاشکرا بکرێت، به‌ڵام نازانم چى به‌سه‌رهات، من چه‌ند جارێک داواى وێنه‌که‌م کرد، به‌ڵام دواجار وێنه‌که بزر کرا.\nهه‌ژار عوسمان ده‌ڵێت: وه‌ک بنه‌ماڵه‌ى سه‌رده‌شت لامان روون و ئاشکرایه که بکوژى سه‌رده‌شت کێیه و کام که‌سایه‌تیه‌یه، به‌ڵام هه‌تا ئه‌و ده‌سه‌ڵاته هه‌بێت ناتوانین داواى یاسایى له‌سه‌ر تۆمار بکه‌ن و داواکه‌ش نرخى نیه.\nله کۆتاییدا وتویه‌تى "گه‌وره‌یى سه‌رده‌شت له‌وه دابووه که هێزێکى گه‌وره تیرۆرى کردووه، به‌ڵام ئه‌و هێزه گه‌وره جورئه‌تى ئه‌وه‌ى نیه بڵێت من ئه‌و کاره‌م کردووه، له‌گه‌ڵ ئه‌وه‌شدا به‌رده‌وام خه‌ریکى درۆ هه‌ڵَبه‌ستنن".\nله لایه‌ن ئاژانسی ده نگو باسی کوردستان ajansknews kl. ۲/۱۰/۱۳۹۲ ۰۴:۲۳:۰۰ بعدازظهر


کۆمەڵەی مافی مرۆڤی کوردستان ڕاپۆرتی مانگی سپتامبری بڵاو کردەوە – هەواڵی سۆرانی\nکۆمەڵەی مافی مرۆڤی کوردستان ڕاپۆرتی مانگانەی ڕەوشی مافی مرۆڤی راگەیاند و داوا لە گەلی ڕۆژهەڵاتی کوردستان دەکات لە بەرامبەر پێشلکردنی مافەکانیان لەلایەن ڕژیمی داگیرکەری ئێرانەو بێدەنگ نەبن و ناڕەزایەتی خۆیان بگەینە ڕێکخراوەکانی پاراستنی مافەکانی مرۆڤ.\nکۆمەڵەی مافی مرۆڤی کوردستان سەبارەت بە دواهەمین ڕەوشی مافەکانی مرۆڤ لە ڕۆژهەڵاتی کوردستان ڕایدەگەینێت: ئەم ڕاپۆرتە بە هۆی ڕێگری کردنی ڕژیمی ئێران بۆ چاودێری ڕاستەوخۆ لە ڕەوشی مافەکانی مرۆڤ هەموو لایەنێکی پێشلکاریەکان لە خۆ ناگرێت. کۆمەڵەی مافی مرۆڤ جەخت دەکاتەوە رژیمی داگیرکەری ئێران بە دەستبەسەرکردنی هاووڵاتیانی کورد، مافە مەدەنی و سیاسیەکان تاک و کۆمەڵی کورد بنپێدەکات.\nلە بەردەوامیدا کۆمەڵەی مافی مرۆڤ سەبارەت بە بنپێکردنی مافەکانی مرۆڤ ڕاپۆرتەکەی بەمجۆرە رادەگەینێت:\nلە سێدارەدان: لە مانگی سپتامبر ٥ زنیدانی لە زیندانەکانی ڕژیمی ئێران لە رۆژهەڵاتی کوردستان لە سێدارە دراون.\nدەستبەسەر کردن: ١٢ هاووڵاتی و چالاکی سیاسی و مەدەنی لەلایەن ناوەندە ئەمنیتیەکانی رژیم ئێران دەستگیر کراون.\nسەبارەت بە رەوشی کۆڵبەران کۆمەڵەی مافی مرۆڤی کوردستان ڕایدەگەینێت لە مانگی سپتامبر بە پێی زانیاریەکانی ئەوان لانیکەم ٣ کۆڵبەر و کاسبکار کوژراون و ١٠ کۆڵبەر و کاسبکاریش بریندار بوون. دوو هاووڵاتیش بە تەقەی ڕاستەوخۆی چەکدارانی رژیم بریندار کراون.\nلەم مانگەدا ٦ کەس خۆیان کوشتووە کە یەک کەسیان ژن بووە.\nلە کۆتایدا کۆمەڵەی مافی مرۆڤی کوردستان جەخت دەکاتەوە لە چەندین بواری تریش ڕژیمی داگیرکەری ئێران ڕیگای بۆ بنپێکردنی مافەکانی مرۆڤ خۆش کردووە کە ئەو کۆمەڵەیە دەستی بە ئامار و وردەکاریەکانی راناگات.\nلە کۆتاییشدا کۆمەڵەی مافی مرۆڤی کوردستان لە گەلی کورد لە رۆژهەڵاتی کوردستان و ئێران داوا دەکات بۆ وەدەستخستنی مافەکانی خۆیان تێبکۆشن و هەرچەشنە هەڵاواردن و نایەکسانی لەلایەن ڕژیمی ئێرانەوە بگەینە رای گشتی جیهانی.


لە مێژووی بزاڤی ڕزگاری خوازی کورد ھێندە ھەوراز و نشێو ھەن کاتێک دەوترێت کورد نەتەوەیەکی بێ دەوڵەتە باوەڕکردنی زەحمەت دەبێت!\nسەرەڕای ھەموو ئەو خەبات و قوربانیدانەی کورد لێ مێژووی بێ بەش نەبووە و نییە لە لەنگی و کێماسی کە ڕەنگە ھەر ئەو کێماسیانەش بەشێک بن لە بەربەستەکانی بەردەم گەیشتن بە ئامانجەکانمان.\nزۆر ناگەڕێینەوە بۆ دواوە، لە دوای ڕاپەرینی بەھاری ۱۹۹۱ جۆرێک لە سەربەخۆیی لە خۆ بەرێوەبردن لە باشووری کوردستان ھاتە چنگ، ئەمە وەچەرخانێکی مەزن و قۆناغێکی گرنگ بوو بۆ کورد ئومێدێکی گەورەی خستە دڵی ھەموو کوردێک، ھەرچەندە مودەتێکی زۆری بەسەر نەچوو کورد بە دەستێوەردانی نەیارانی لە دراوسێ و وڵاتانی ئیقلیمی و نێودەولەتی توشی شەرێکی نەگیرس بوو کە تاکو ئێستەش ئاسەوارە خراپەکانی بەسەر ھەرێمی کوردستان ماونەتەوە.\nھۆکارەکانی درووستبوونی شەری برا کوژی:\nیەکەم / ترس لە پەڕینەوەی بیری ئازادی و خۆ بەڕێوەبردن لە باشوور بۆ پارچەکانی تر " تورکیا، سوریا، ئێران ".\nدووەم / مانەوەی پاشماوەی ڕژێمی بەعس لە نێو دامودەزگا ئیدارییەکانی ئەو کات وایکرد ھزری شەڕانگێزی وەکو درمێک بمێنێتەوە.\nسێیەم/ کەمی ئەزموون و ھەڵکەوتەی جیوگرافی باشووری کوردستان ھۆکارێکی سەرەکی بوو.\nچوارەم / ترس لە گەورەبوونی خواستی کورد لە خۆ بەرێوەبردن بۆ سەربەخۆیی و داواکردنی دەوڵەتێک بو بە فۆبیا لەلایەن نەیارانی کورد.\nپێنجەم / کەوتنە ژێر کاریگەری ئەجێندای دەرەکی لەلایەن چەند کەس و لایەنێک گڕی لە ئومێدی نەتەوەیەک بەرداو شەڕی برا کوژی درووست بوو.\nکێ تۆمەتبارە و کێ ھۆکاری درووستبوونی شەری برا کوژیە تاکو ئێستا بەھەر ھۆکارێک بێت یەکڵا نەبوەتەوە، ھەر کەس بیەوێت بەرامبەرەکەی پێ تۆمەتبار دەکات!\nسەرەڕای ھەموو زیانەکانی لە ڕووی سیاسی و ئابووری و کۆمەڵایەتی، بەھۆی بوونی ئیرادەیەکی بەھێز لەلایەن ( سەرۆک بارزانی و مام جەلال تاڵەبانی ) کۆتایی بەم قۆناغە نەگیرس و نەخوازراوە ھێنرا لە ئان و ساتێکی گرنگ، لەو کاتەی ئەمریکا و ھاوپەیمانەکانی ئامادەکاریان دەکرد بۆ لێدانی ڕژێمی بەعس لە عێراق، ئەمە وایکرد کورد خۆی کۆبکاتەوە و بەشداری کارای ھەبێت لە ڕووخاندنی ڕژێمی بەعس و کاریگەری زۆری لە بونیادنانەوەی عێراقی نوێ ھەبوو، توانرا بەشێکی زۆری مافەکانی گەلی کوردستان لە دەستووری ھەمیشەی عێراق بچەسپێنرێن بەھۆی یەکگرتووی کورد.\nئازاری ساڵی ۲۰۰٦ یەکەم کابینەی یەکگرتووی حکومەتی ھەرێمی کوردستان دەست بەکار بوو (نێچیرڤان بارزانی) وەکو کاندید ھەردوولا ( پارتی و یەکێتیی ) دیاریکرا، بەتایبەتی بە پێداگری خودی مام جەلال لە وەرگرتنی ئەم پۆستە لەلایەن نێچیرڤان بارزانی، بەھۆی بوونی پەیوەندییەکی باشی لەگەڵ تەواوی ھێز و لایەنەکان.\nکابینەی پێنجەم و کابینەکانی دواتریش ھەنگاوی باشیان ناوە بۆ کاڵکردنەوە و کەمکردنەوەی ئاسەوارە خراپەکانی شەڕی برا کوژی، لێ بەھۆی قوڵبوونەوەی بۆ نێو تاک بە تاک و تەواوی ماڵ و کون و کەلەبەرەکانی ئەم ھەرێمە، هەروەها دەستێوەردانی دەرەکی تاکو ئێستاش نەتوانراوە ئەم مێژووە شومە بە تەواوی بسڕێتەوە.\nئایا ھەرێمی کوردستان دوو ئیدارەییە یان تەنیا کارتێکی فشارە و بەکاردەھێنرێت ؟\nئەگەر بە ووردی سەرنج لە دۆخی ھەرێمی کوردستان بدەین دەشێت بێژین ھەرێمی کوردستان ھەنگاوی زۆر مەزنی ناوە لە ھەموو ڕووێکەوە، لەسەر ئاستی ناوچەکە و جیھانیش ژمارەیەکی ھەژمار کراوی گرنگە بەھۆی ھەڵکەوتەی جیوپۆلەتیکی و زەنگینی بە سامانە سروشتیبەکان کە دەکرێت ھەرێم ئەمە وەکو کارتێک بەکاربھێنێت لە ھەمبەر نەیارانی و ڕاکێشانی دۆستی زیاتر، لێ ناکرێت ئەوەش لەیاد بکەین تا ئێستاش دوو ئیدارەی لە بەشێکی زۆری دامودەزگا و سێکتەرەکان ماوە و ڕێگرە لە یەک دەسەڵاتی و یەک بڕیاری لە ھەرێمی کوردستان دەکرێت.\nهەروەها زۆر جاریش وەکو کارتێکی فشار بۆ بەدەستھێنانی پلە و پۆست و دەستکەوت و تێکدانی کەشی سیاسی و سەرقاڵکردی خەلک بەکاردەھێنرێت،\nبێگومان فۆبیای لە دایکبوونی دەوڵەتێک لە باشووری کوردستان زۆر لە دەوڵەتانی ناوچەکە و جیھانی تووشی بێ ئوقرەی و ترسێکی گەورە کردووە، بۆیە ھەموو کارتێک بەکاردەھێنن بۆ لاوازکردنی ئەزموونی ھەرێمی کوردستان و دروستکردنی ناکۆکی و گرژی لەنێوان ھێزە سیاسییەکان تاکو نە پرژێنە سەر ئامانجە گەورەکەیان.\nبۆیە ئەرکی سەرۆکی ھەرێم و کابینەی داھاتووی حکومەتی ھەرێم و تەواوی پارتە سیاسییەکانە بەجدی کار لەسەر نەھێشتنی ئاسەوارەکانی دووئیدارەی بکەن بەجۆرێک بۆ ھەمیشە لە زەین و ھزری ھەمووان بھێنرێتە دەر.\nئەم وتارە گوزارشتە لەڕاى نووسەر و چاوى کورد لێی بەرپرسیار نییە.


لیژنه‌ى ئابورى نوێنه‌رایه‌تى پێشنیارى چاره‌سه‌ركردنى پرۆژه په‌ككه‌وتووه‌كان ده‌كات » پێگەی تۆڕی میدیای عێراقی\nلیژنه‌ى ئابورى و وه‌به‌رهێنانى نوێنه‌رایه‌تى چاره‌سه‌رى پێشكه‌ش كرد بۆ پرۆژه‌په‌ككه‌وتووه‌كان كه ڕەوانەی گرێبەستى گه‌نده‌ڵى کراون،داوایه‌كیشى ڕه‌وانه‌ى وه‌زاره‌تى دارایى كرد.\nعه‌لى سه‌عدون لامى ئه‌ندامى لیژنه‌كه،ئه‌مڕۆ چوارشه‌ممه، بۆ ئاژانسى هه‌واڵى عێراقى(اه‌ع) رایگه‌یاند:" چه‌ند پرۆژه‌یه‌كى ڕاگیراو هه‌یه ڕەوانەی گرێبەستى گه‌نده‌ڵى کراون بۆ كۆمپانیاكان كه گۆژمه‌ى وه‌رگرتووه بۆ به‌كارخستنى پرۆژه‌كه به‌بێ ئه‌وه‌ى بگاته ئه‌نجام"، ئاماژه‌ى به‌وشكرد" ئه‌و پرۆژانه ڕاده‌ستى لایه‌نكان كراون به رێگاى نایاسایى و به‌هۆى گه‌نده‌ڵیه‌وه راگیراوه سه‌ربارى گرنگى ئه‌و پرۆژانه".\nوتیشى" لیژنه‌كه چاره‌سه‌رى پێشكه‌شكردووه بۆ ئه‌و پرۆژانه وه‌ك هه‌ڵوه‌شاندنه‌وه‌ى گرێبه‌سته‌كان له‌گه‌ڵ كۆمپانیاى جێبه‌جێ كراو و لێپێچینوه لێیان ودانانى میكانیزمێك بۆ ئه‌وه‌ى پرۆژه‌كان له‌كاتى دیارى كراو ته‌واو بكرێن".\nلیژنه‌ى دارایی نوێنه‌رایه‌تى گوژمه‌كانى سێ وه‌زاره‌ت له‌بوودجه‌دا تاوتوێده‌كات\nوه‌زیرى پلاندانان:2021 پرۆژه په‌كخراوه ته‌واو ده‌كرێت و رێكه‌وتنامه‌ى چینى ده‌ست به دروستكردنى قوتابخانه‌كان ده‌كات


حیسابە بانکییەکانی چالاکێکی کرێکاری داخران\n12:38 - 15 رەشەمه 2719\nحیسابە بانکییەکانی "کامران ساختمانگەر"، چالاکی کرێکاریی خەڵکی سنە، بە نامەی دادگاییەکانی لە تاران داخران و ڕاگیراوە.\nئەو چالاکە کرێکارییە لەو بارەیەوە وتی: "لە ماوەی ٣ مانگ دەسبەسەرکرانمدا بنەماڵەکەم لەژێر گوشاری ماڵی و ئابووریدا بوون، لە زیندان دووبارە تووشی نەخۆشیی گورچیلە بووم، بەپێی تاقیکارییەکانی بێهداری و بڕیاری پزیشکی زیندان بەهۆی ئاودزکردنی توندی گۆرچیلەکانم دەبێ لە دەرەوەی زیندان لەژێر چاوەدێریی پزیشکی شارەزا و پسپۆڕدا بم. لەگەڵ ئازادکردنی من لە زیندان بە دانانی بارمتە لەگەڵ کێشەی ماڵی لە ماوەی دوو مانگدا، بەرەوڕوو بوومەتەوە و بە فرۆشتنی لەب‌تاب و کەرەستە کەسییەکانم بۆ دابینکردنی تێچووی پزیشکی لە تاران لەژێر چاودێریی پزیشکیدا بووم و بەردەوام لە نێوان تاران و سنە لە هاتوچۆدام".\nناوبراو لە درێژەدا زیادی کرد: "بەداخەوە لە کاتی ئەو هەموو کێشە و بێکارییە و بڵاقبوونەوەی نەخۆشیی کۆرۆنا و گرانیی تێچووی ژیان و دابینکردنی ماسک و کەرەستەی پێشگیری کە خەڵکی لە کۆمەڵگەدا ئیفیلیج کردووە، پێرێ لە ئەو پەڕی بێ باوەڕی و سەرسووڕمانەوە لە ڕێگای بانکەوە ئاگادار کرامەوە کە تەواوی پارەی من و بنەماڵەکەم لەو بارودۆخە قەیراناوییەدا کە بڕی ٥ ملیۆن و ٥٠٠ هەزار تمەن لە حیسابی کەسیی مندا بووە، بە نامەی دادگاییەکەم لە تاران لە ڕێکەوتی ٢٧/١١/٩٨ لەسەر سیناریۆیەکی ساختە و ناڕوون و تەواو بێ بنەما، داخراوە و ڕاگیراوە".\nئەو چالاکە کرێکارییە هەروەها لەسەر ئەوە پێداگری دەکات: "ئەوە لە کاتێکدایە کە من دانیشتووی سنەم و هەتا ئەم کاتە قەرزداری کەس و یان کەسانێک، ئیدارە دەوڵەتییەکان و بانکەکان لە هیچ کوێیەکی ئێران نیم".\nمانگی سەرماوەزی ئەمساڵ، ئەو چالاکە کرێکارییە، لەلایەن لقی یەکی دادگای ئینقلابی ئەو شارەوە، بە تۆمەتی "ئەندامبوون لە یەکێک لە حیزبە کوردییەکانی ئۆپۆزسیۆنی حکوومەتی ئێران"، بە پێنج ساڵ زیندانی و هەروەها بە تۆمەتی "پڕوپاگەندە دژی نیزام" بە ساڵێک زیندانی مەحکووم کرا.\nبەپێی ماددەی کۆکردنەوەی حوکمەکانی یاسای سزای ئیسلامی، ٥ ساڵ لە حوکمی ئەم چالاکە کرێکارییە جێبەجێ دەکرێت.


ھاروون ڕەشید - ویکیپیدیا، ئینسایکڵۆپیدیای ئازاد\n(ڕەوانەکراوە لە ھارون ڕەشیدەوە)\nسەردەمى زیڕینى دەوڵەتى عەبباسى\nماوەی دەسەڵاتی (٧٨٦– ٨٠٩) ز\nلە دایک بوونی ٧٦٣ ز\nلە ڕەى, ئێران\nبنەماڵەی دەسەڵاتدار عەباسیەکان\nکۆچی دوایی ٨٠٩ ز\nباوکی محەمەد کوڕی عەبدوڵڵا\nدایکى خەیزەرانی کچی عەتا\nلە پێش دەسەڵاتی ئەبوموسا هادى\nلە پاش دەسەڵاتی ئەبوموسا محەمەد ئەمین\nھارون کوڕی محەمەد کوڕی عەبدوڵڵا کوڕی محەمەد کوڕی عەلی کوڕی عەبدوڵڵا کوڕی عەباس کوڕی عەبدول موتەلیب کوڕی ھاشم کوڕی عەبد مەناف, لە دایک بووە لە ساڵی ٧٦٣ز, دایکی خەیزەرانی کچی عەتایە, ماوەی حوکمەکەی زۆرترین گفتوگۆی لەسەرە لە ناو خەلیفە عەباسیەکاندا, کە ئەڵێن لە ھەموو خەلیفە عەباسیەکان تێکۆشەرتر بوو وغەزوی کردووە وگرنگی داوە بە زانست وزانایان, ھەروەک ئەڵێن ئەو خەلیفەیە بووە کە ساڵێک حەجی کردووە وساڵێک غەزوی کردووە وناونراوە بە پێشەوای باوەڕداران.\n١ گرتنە دەستی خەلافەت\n٣ ڕەشید و بەرمەکیەکان\n٤ ڕەشیدی جەنگاوەر\n٥ ڕەشید وشارڵمان\n٦ ڕەشید لە چاوی زانا ئیسلامی ومێژوونوسەکان\n٨ سەردەمی پێشکەوتنی زانستی\nگرتنە دەستی خەلافەتدەستکاری\nڕەشید و بەرمەکیەکاندەستکاری\nناوبانگی ھارونە ڕەشید پێش خەلافەت ئەگەڕێتەوە بۆ جەنگە گەورەکانی لە دژی ڕۆم, وکاتێک خەلافەتی گرتە دەست شەڕ لە نێوانیان بەردەوام بوو, ونزیکەی ھەموو ساڵێک جارێک ڕووی ئەدا, وڕۆم لە بەردەم لێدانە بەھێزە یەک لە دوای یەکەکانی ڕەشیدا ناچار بوو داوای ئاگربەست وڕێکەوتن بکات, ئیرینی مەلیکەی ڕۆم ڕێکەوت لەگەڵ ڕەشید لە بەرامبەر ئەوە جزیەی ساڵانە بدات لە ساڵی ١٨١ک و ڕێکەوتنەکە بەردەوام بوو تا نفقور دەسەڵاتی ڕۆمی گرتە دەست ونامەی نارد بۆ ھارونە رەشید وڕێکەوتنەکەی ھەڵوەشاندەوە لە ساڵی ١٨٦ز.\nڕەشید لە چاوی زانا ئیسلامی ومێژوونوسەکاندەستکاری\nسەردەمی پێشکەوتنی زانستیدەستکاری\nویکیوتە، وتەی پەیوەندیداری بە ھاروون ڕەشید تێدایە.\nکۆمنزی ویکیمیدیا، میدیای پەیوەندیدار بە ھاروون ڕەشید تێدایە.\nالرشيد.. والعصر الذهبي للدولة العباسية[بەستەری مردوو]\nسير أعلام النبلاء/الرشيد|الرشيد، سير أعلام النبلاء، الحافظ الذهبي\nBrentjes, Sonja (2007). "Hārūn al‐Rashīd". In Thomas Hockey; et al. The Biographical Encyclopedia of Astronomers. New York: Springer. pp. 474–5. ISBN 978-0-387-31022-0.\nوەرگیراو لە «https://ckb.wikipedia.org/w/index.php?title=ھاروون_ڕەشید&oldid=817987»\nدواجار لە ١٥:٢٨ی ١ی ئابی ٢٠٢١ دەستکاری کراوە\nئەم پەڕەیە دواجار لە ١٥:٢٨ی ١ی ئابی ٢٠٢١ نوێ کراوەتەوە.


گولڤین عەبدولسەمەد: هەر ئافرەتێك بەهرەیەكى هەیە، با بە ئازایەتی و هێزەوە كاری لەسەربكات - رۆژنامه‌ی خه‌بات\nسه‌ره‌تا وه‌رزش گولڤین عەبدولسەمەد: هەر ئافرەتێك بەهرەیەكى هەیە، با بە ئازایەتی و هێزەوە كاری...\nگولڤین عەبدولسەمەد: هەر ئافرەتێك بەهرەیەكى هەیە، با بە ئازایەتی و هێزەوە كاری لەسەربكات\nخەبات: مسلم دۆلەمەری:- ئافرەتی كورد هەمیشە خاوەن هێز و توانا و بەهرەی جوان بووە، بەڵام لە كۆندا لەبەر هەندێ دابوونەریتی كۆمەڵایەتی و ڕێگەنەدان لە لایەن خێزانەوە زۆرجار ئەم هێز و توانا و بەهرانە لەنێوچوون. خۆشبەختانە ئێستا ئەم جۆرە ئافرەتانە بە هێز و تواناوە لە مەیدانی كارن و بە بەهرەكانیان سودێكی زۆر بە كۆمەڵگە دەبەخشن. گولڤین عەبدولسەمەد نموونەیەك لەو ئافرەتانەی كە خاوەن چەندان بەهرەی جوان و سودبەخشە بۆ كۆمەڵگەكەمان.\n– من گولڤین عەبدولسەمەد دانیشتووی پارێزگای دهۆكی ڕەنگینم و دەرچووی بەشی ئای تیم لە زانكۆی دهۆك. لە ساڵی 2005 بۆ یەكەمجار دەستم بە كاری وەرزش كردووە ئەویش بە تێنسی سەر زەوی كە لەو كاتە بەشداری چەندان یاریم كردووە وەك پالەوانێتی سەر ئاستی عراق و كوردستان سوپاس بۆ خودا سەركەوتنی باشیشم بەدەست هێنا.\n*تاكو ئێستا بەشداری چەن خولت كردوەو چەندبڕوانامەت بەدەست هێناوە؟\n– تاكوئێستا بەشداری دەیان جۆر خولم كردووە و خاوەن زیاتر لە پازدە بڕوانامەی جیاجیام لەوانە بڕوانامەی (لەشجوانی – بایسكلا – تایبەت بە دیسپلین لە فێرگەی پێشمەرگەی زێرەڤانی – زۆمبیا – تۆت – تایكواندۆ – جۆدۆ- ئێف پی ئەكادیمی – یۆگا و چەندان بڕوانامەی تر.\n*جگە لە كاری تایبەتی خۆت نوێنەرایەتی كام جۆر وەرزشی جیهانی دەكەی؟\n– جگە لەوەیكە ڕۆژانە سەرقاڵی كاری تایبەتی خۆمم من نوێنەرایەتی (ئێف پی ئەكادیمی) دەكەم لەسەر ئاستی عراق و هەروەها نوێنەری ( ماستەرمدرس ئەڵمانی نێودەولەتی دەكەم) بە شێوەی ئۆنلاین.\n*وەك كچێك تاچەند ئازادی لەم هەموو كارانەت؟\n– من ئازادی تەواوم هەیە لە كارەكانمدا، چونكە خێزانەكەم تەواو هاوكار و هاندەری منن لە كارەكانم ئەگەر ئەوانیش نەبونایە بێگومان ئەوەندە سەركەوتوو نەدەبووم لەكارەكانم. من بە بێ جیاوازی ڕاهێنەرایەتی هەر دوو ڕەگەز دەكەم لەكارەكانمدا ئەمەش نیشانەی ئازادی تەواومە، بەڵام لێرەدا دەلێم بەداخەوە كە هەندێجار بێئەوەی هیچ گرفت لە كارەكانمدا هەبێت لە لایەنی پەیوەنداری وەرزشی كۆسپ لەبەردەم كارەكانم دروستدەكەن. هیوادارم چیتر ئەم كۆسپانە نەخەنەبەردەم كار و حەز و تواناكانم.\n*لەئێستاداڕاهێنەرایەتی چ جۆر وەرزشێك دەكەی وە تاچەند ئافرەتان بەشداری خولەكانت دەبن؟\n– لەئێستادا من ڕاهێنەرایەتی وەرزشی لەشجوانی و یۆگا دەكەم، بەڵام زیاتر یۆگا، چونكە یۆگا وەرزشێكی نوێیە بۆ كۆمەلگای ئێمە و خەڵكێكی باشیش حەزی لێدەكات و بەشداریش دەكەن بەتایبەت ئافرەتانمان.\n*وەك باسدەكرێت وەرزشی یۆگا سوودی زۆرە بەتایبەت بۆئافرەتان دەكرێت بۆمان باسبكەی؟\n– بەڵێ بێگومان یۆگا سوودێكی زۆری هەیە چ لە ڕووی جەستەیی یان دەروونی بەتایبەت بۆ ئافرەتانمان، چونكە ئافرەتی كورد كەمتر لە مالەوە دەردەكەوێت و بەردەوام خەریكی ئیشی ماڵەوەیە، بۆیە زیاتر پێویستی بەمجۆرە وەرزشانە دەبێت. سودەكانی یۆگا زۆرن لەوانە ( نەهێشتنی سترێس، خەمۆكی و قەلەكی ، كەم خەوی، نەهێشتنی ئازاری ماسولكە و پشت و چۆك و نەهێشتنی قەڵەوی و كۆنترۆڵكردنی سەرئێشە و شەقیقە و كۆلسترۆل و بەهێزكردنی مێشك و چەندان سودی تر.\n*وەك كچێك ئەمكارانەت حەزە یان هەوڵدانە بۆ پەیداكردنی بژێوی ژیان؟\n– بێگومان سەرچاوەی بژێوی ژیان بۆ هەموو كەسێك گرنگە، بەڵام بۆ من ژیان بە بێ وەرزش هیچ گرنگی نییە و من عاشقی وەرزشم.\n*ڕێنمایت چیە بۆئافرەتانی خاوەن بەهرە و توانا؟\n– سەرەتا ڕێنماییم بۆ گشت ئافرەتان ئەوەیە كە گرنگی تەواو بە تەندروستی خۆیان بدەن، چونكە ئافرەت زیاتر پێویستی بەتەندروستی باش و جوانی ڕووخسار و جەستە هەیە. هەروەها ڕێنماییم بۆ ئافرەتانی خاوەن بەهرە و هێز و توانا ئەوەیە هەر ئافرەتێك كە بەهرەیەك یان توانای كارێكی هەبێت بە ئازایەتی و هێزەوە كاری لەسەربكات بۆ ئەوەی خەڵكانێكیش سوودی لێوەرگرن و هەروەها خۆی بتوانێت ببێتە خاوەن كاری ئازادی خۆی و بەهرە و تواناكانیشی ببێتە سەرچاوەی ژیانی ڕۆژانەی.\nهه‌واڵی پێشترکاریگەری میدیای نوێ لەسەر ناسنامەی كوردستانی\nهه‌واڵی دواتر“دەنگ هەڵبڕینەکان لەکۆ چیرۆکی ”تەنیا خەمی گوڵە مێخەکەکانمە”


Download Led Flashlight (+widget) apk for Android - Appszoom\nby: KreCi.net • 6.4K 7.6\nDownload APK from previous versions of Led Flashlight (+widget)\nversion 4.4.7Free : Download APK\nversion 4.4.5Free : Download APK\nversion 4.4.3Free : Download APK\n» Led Flashlight (+widget)\nTags: led flashlight app logo , widgets torche galaxy ace , application samsung galaxy ace gts5830 gratuit lampe de poche , sony ion 手電筒 , flashlight para xperia sk17a , samsung galaxy lampe de poche , lampe de poche pour galaxy s2 gratuit , linterna para sony ericsson xperia sk17a , скачать фонарик для самсунг с3 бесплатно\nfrom 6.373 reviews\nKurdish Sorani Keyboard Plugin\nکیبۆردی Multiling O ئیمۆجی کە زیاتر لە یەک ملیۆن جار داونلۆد کراوە لە پلەی ستۆر وە هەرەها تەنها کیبۆردی Multiling کە بەبێ ئیمۆجییە زیاتر لە پێنج ملیۆن جار داونلۆد کراوە. بەهۆی تایبەتمەندیە باشەکانیەوە یەکێکە لە کیبۆردە هەرە باشەکان بۆ سیستەمە تەلەفۆنە هۆشمەندەکان. خۆشبەختانە بە هاوکاری ماڵپەڕی تۆڕی تەکنەلۆژیای کوردی پێوەکراوی کیبۆردی کوردیشی بۆ د…\nKurdî Kurdish Dictionary plugin for Multiling O Keyboard autocorrect and word prediction Instruction:  Install this plugin and Multiling O Keyboard. https://play.google.com/store/apps/details?id=kl.ime.oh Run O Keyboard and follow its setup guide. Slide space bar to switch languages. If you have font issue, read this: http://honsoapps.appsp…\nFree - 5.0.1Free - 2M\nDownload APK APK file Led Flashlight (+widget)


باقر جەبر زوبەیدی: ئیسلامییەكان شكستخواردووبوون – Knwe.org\nسەرەکی » دۆسێ » باقر جەبر زوبەیدی: ئیسلامییەكان شكستخواردووبوون\nپێی وایە نۆرەی مەدەنییەكانە\nباقر جەبر زوبەیدی: ئیسلامییەكان شكستخواردووبوون\nباقر جەبر زوبەیدی، وەزیری ناوخۆی پێشوو پێیوایە، هێزە ئیسلامییەكان كە لە دوای ساڵی 2003وە حوكمڕانی وڵاتیان كردووە، كۆمەڵێك هەڵەی گەورەیان كردووە و بەو هۆیەوە وڵات گەیشتۆتە ئەم رەوشەی ئێستا تێیدایە، تەئكید لەسەر پەراوێزخستنی مەدەنییەكانیش دەكاتەوە لە گۆڕەپانی سیاسی لە دوای هاتنی ئەمریكاییەكان و دەڵێت، كاتی ئەوە هاتووە ببنەوە پێشەنگ.\nزوبەیدی كە پێشتر چەند پۆستێكی وەزاری وەرگرتبوو، لەو دەمەی دەستی لە «ئەنجومەنی باڵای ئیسلامی» كێشاوەتەوە و ئێستا هەڵوێستێكی رەخنەگرانەی هەیە لە هێزە ئیسلامییەكانی عیراق و فراكسیۆنێكی سیاسی پێكهێناوە بە ناوی «ئینجاز»، و دەیەوێت دەوڵەتی عیراق بەرەو ئاراستەیەكی مەدەنی ببات.\nباقر جەبر زوبەیدی، لە دیمانەیەكی ئەم دواییەی لەگەڵ رۆژنامەی (العربی الجدید)ی قەتەری دەڵێت:»چانسی قەوارە و حزبە مەدەنییە نوێیەكان، وابەستەی قەبارەی بەشدارییە لە هەڵبژاردنی داهاتوودا، تا ئەندازەیەك ئاكامی باش دەستەبەر دەكەن، بەو هۆیەی گەلی عیراق هەستی بە شكستی رەوت و حزبە ئیسلامییەكان كردووە لە ئیدارەدانی وڵات لە ساڵی 2003وە»، خۆپیشاندانە میللییەكانی ئەم دواییەش بە «هاواری عیراقییەكان بەڕووی سەركردەكانی حزبەكان كە بینییان چۆن نیشتمانەكەیان بەهۆی گەندەڵی دارایی و ئیدارییەوە دەفرۆشرێت»، لەقەڵەمدا.\nزوبەیدی باس لە شكستی (ئیسلامی سیاسی دەكات) لە وڵات، بەهۆی ئەو كەسێتیانەی بوونە پێشەنگ لە پرۆسەی سیاسی، بەتایبەتیش لە پۆستی سەرۆك وەزیران، لەئاكامی بوونی كەلێنێك لە ماددەی 78ی دەستور كە دەسەڵاتێكی زۆر و گەورەی داوەتە كەسی سەرۆك وەزیران، ئەو دەسەڵاتەش دیكتاتۆریی لێدەكەوێتەوە، بەو پێیەی لە چوارچێوەی بەرپرسیارێتییەكانی، نەخشاندنی سیاسەتی گشتییە كە سیاسەتی دەرەوە و نەختینە و ئابوری و ئاوی و بیناسازیی و ئەوانی تر لەخۆدەگرێت، وێڕای سەركردایەتی گشتی هێزە چەكدارەكان و ئیدارەدانی دانیشتنەكانی ئەنجومەنی وەزیران كە مافی دوورخستنەوەی وەزیرەكانیشی هەیە».\nبە بۆچوونی باقر جەبر زوبەیدی:»شكستخواردن لە هەڵبژاردنی سەرۆك وەزیرانی عیراق لە ساڵی 2003وە، بە تایبەتیش لەو ساڵانەی حزبی دەعوەی ئیسلامی حوكمڕانی كرد كە بە 13 ساڵ مەزەندە دەكرێت، بەهۆی پاشەكشەكردنی توانای ئیدارەدانی دەوڵەتەوە بووە، چونكە ناكرێت سەرۆك وەزیرانێك هەڵببژێردرێت كە دەرچووی كۆلێژی ئاینی بێت، دیدەگا یان شارەزایی سیاسی نەبێت، و خواستی ئێرانی و ئەمریكاییش بەداخەوە رۆڵییان لەو ئاراستەیەدا هەبووە، بەڵام لەئێستادا رەوشەكە جیاوازە، بەو پێیەی دەنگی میللی نێوخۆ بەهێزتر بووە».\nزوبەیدی پێیوایە «ئیسلامی سیاسی لە هەموو ئەو وڵاتانەی گەیشتوونەتە سەر حوكم شكستخواردووبوون، لێكترازان لە ماڵە ئیسلامییە دەركەوتووەكانی عیراقیشدا رویداوە، رووكردنە گوتاری مەدەنییش ئاساییە و دەبێت روو لەو ئاراستەیە بكرێت، چونكە لە عیراق، یان هەر دەوڵەتێكی عەرەبی كاتێك سیاسەت لە بیرێكی ئاینییەوە دەستپێدەكات، بەدڵنیاییەوە سەركەوتوو نابێت، ئەزموونەكانیش ئەوەیان سەلماند، ئەمەش ئەو ئاكامەیە كە لە دوای كاریی سیاسی ئیسلامییەوە پێی گەیشتووم كە بۆ ساڵی 1963 درێژدەبێتەوە».\nسەبارەت بەو هۆكارانەی بوونە مایەی شكستی ئیسلامی سیاسی لە عیراق لەڕووی گەیشتن بە دەوڵەتێكی راستەقینە، زوبەیدی دەڵێت:»ئامانجی سەرەكی لە كاری جیهادی و ئیسلامی بەر لە ساڵی 2003، تەنیا روخاندنی رژێمی سەدام حسێن بوو، نەك حوكمڕانی عیراق. بۆیە ئیسلامییەكان خۆیان بۆ ئەو ئەركە ئامادە نەكردبوو كە دواتر بەرپرسیارێتی گرنگییان لە قۆناغی داهاتووی كاریی سیاسی كەوتە ئەستۆ. بەڵام بڕیاریی حوكمڕانی بە پێكهاتنی هەموو هێزەكانی ئۆپۆزسیۆنی عیراقی بوو، لە ئیسلامییەكان و عەلمانییەكان و كوردەكانەوە، وەك ئاكامی كۆنگرەی لەندەنی ساڵی 2002. دەكرێت بڵێین ئەو حزبانەی لە دوای ساڵی 2003وە حوكمڕانی وڵاتیان كرد، شكستخواردوو بوون».\nزوبەیدی داوا دەكات»ئەو عەمامە بەسەرانەی دەوڵەتی عیراقییان وێران كرد، واز لە كاریی سیاسی بهێنن» و لەو باریەوە دەڵێت:»لەگەڵ مانەوەی عەمامەبەسەرەكاندا نییم لە كاریی سیاسی، و هەر ئیسلامییەكیش لە ئیدارەدانی دەوڵەت شكستخواردوو بوو، دەبێت بڕوات»، ئاماژە بە پەراوێزخستنی مەدەنییەكانیش دەكات لە دوای ساڵی 2003 ، بۆیە ئاراستەكە رووی لە ئیسلامییەكان كرد، «بەڵام لەئێستادا ئاراستەكە جارێكی تر رووی لە مەدەنییەكان كردۆتەوە».\nزوبەیدی، حكومەتەكەی مستەفا كازمی تۆمەتبار دەكات بەوەی «تائێستاش بەشێوەی پشكداریی و دابەشكردنی پۆستە گرنگەكان لەنێوان حزبەكاندا كاردەكات، گەندەڵیش تێیدا بڵاوبۆتەوە. گەندەڵییەكی تر لەنێو ئەنجومەنی نوێنەراندا هەیە لەڕێی گێچەڵی فراكسیۆنە گەورەكان بە حكومەت، ئەمەش بۆ من روونە، سروشتییە لەسایەی پێكهێنانی حكومەتەكان لە ئاكامی سوتانی سندوقەكانی دەنگدان كە رێژەیەكی گەورەی ساختەكاریی لە ئاكامەكانیاندا دەكرێت. بەڵام كازمی لە دۆسێی هەڵبژاردندا پێشكەوتووە، بەهۆی پشتیوانی نێودەوڵەتی، و هاتنەناوەوەی ئەنجومەنی ئاسایشی نێودەوڵەتی و كۆمەڵی وڵاتانی عەرەبی و نەتەوە یەكگرتووەكان، و رێكخراوەكانی كۆمەڵی مەدەنی، وێڕای چاودێرانی تایبەتی فراكسیۆنە سیاسییەكان بۆ چاودێریكردنی هەڵبژاردن، ئەمەش جیاوازییەك پێكدەهێنێت لەڕووی گەیشتن بە ئاكامێكی روون كە ناكەوێتە ژێر كاریگەریی ئاراستەی ئەو هێزە سیاسیانەی باڵی سەربازییان هەیە. دۆسێی ئاشكراكردنی بكوژانی خۆپیشاندەرانیش، كە كازمی نەیتوانیوە خۆی لە قەرەی بدات، نهێنییەكەی بۆ بوونی فراكسیۆنە گەورەكانی نێو ئەنجومەنی نوێنەران دەگەڕێتەوە كە هەندێكییان رێگە بە كردنەوەی ئەو دۆسێیە نادەن».\nباقر جەبر زوبەیدی كە لە هەمان كاتدا بە ناوی بەیان جەبر سوڵاغ دەناسرێت، لەدایكبووی 1946ی پارێزگای میسانە و ئەندامی پێشووی «ئەنجومەنی باڵای ئیسلامی» بوو كە لە ساڵی 1982 لە ئێران لەسەر دەستی محەمەد باقر حەكیم دامەزرا، لەڕێی باڵە سەربازییەكەشی كە بە «فەیلەقی بەدر» ناودەبرێت، شان بەشانی سوپای ئێران بەشداریی كردووە لە جەنگی دژی عیراق. لە ساڵی 2004 و لە سەردەمی یەكەم حكومەتی عیراق لە دوای پرۆسەی ئازادیی عیراق، پۆستی وەزارەتی ئاوەدانكردنەوە و نیشتەجێكردنی وەرگرت، بەر لەوەی وەزارەتی ناوخۆ و دواتر لە ساڵی 2010 وەزارەتی دارایی وەربگرێت، لەم دواییەشدا بووە ئەندامی پەرلەمانی عیراق، بەر لەوەی خۆی بۆ دامەزراندنی بزوتنەوەی «ئینجاز» یەكلایی بكاتەوە كە بەشداریی لەم هەڵبژاردنەدا دەكات.


پنتاگۆن: هەسەدە هاوبەشی ئێمەیە – تۆڕی میدیایی خەڵک\n2019/11/07 - 10:08 PM\nوەزارەتی بەرگری ئەمریكا “پنتاگۆن” جەختدەكاتەوە كە هێزەكانی سوریای دیموكرات (هەسەدە) هاوبەشی ئەمریكان و بەردەوام دەبن لە پشتیوانیكردنیان.\nجۆناسان هۆفمان وتەبێژی وەزارەتی بەرگری ئەمریكا (پنتاگۆن) لە كۆنفڕانسێكی ڕۆژنامەوانیدا ڕایگەیاند، “داعش تائێستا بەتەواوی كۆتایی نەهاتووە و ئامانجی سەرەكیمان لە سوریا كۆتایی هێنانە بەو ڕێكخراوە تیرۆرستییە و ڕێگریكردنە لە سەرهەڵدانەوەیان”.\nهۆفمان وتیشی: “هێزەكانی ئەمریكا لە دەوروبەری كۆبانێ بەردەوامن لە كشانەوە، بەڵام دۆخەكە بڕیار دەدات لەسەر مانەوە یاخود كشانەوەی تەواوەتی هێزەكانمان”.\nوتەبێژی پنتاگۆن ڕوونیشیكردەوە، سەربازانی ئەمریكا سەرپشككراون بۆ ڕووبەڕووبوونەوەی هەر هێزێك ببێتە هەڕەشە بۆسەر كێڵگە نەوتییەكانی ڕۆژهەڵاتی سوریا.\nجۆناسان هۆفمان باسی لەوەشكرد، واشنتۆن بەردەوامە لە كاركردن لەگەڵ هێزەكانی سوریای دیموكرات (هەسەدە) بە پڕچەككردن و پاڵپشتیكردنیان لە ڕووبەڕووبوونەوەی داعشدا، ئەو هێزە هاوبەشی ئەمریكایە.\nئەمریكاپنتاگۆنجۆناسان هۆفمانداعشسوریاكۆبانێ‌نەوتهەسەدەهێزەكانی سوریای دیموكرات


Diplomatic Magazine | ئایا حكومه‌تی هه‌رێم ده‌توانێت پابه‌ندی هیچ رێكه‌وتنێكی نه‌وتی بێت له‌گه‌ڵ به‌غدا؟\nئایا حكومه‌تی هه‌رێم ده‌توانێت پابه‌ندی هیچ رێكه‌وتنێكی نه‌وتی بێت له‌گه‌ڵ به‌غدا؟\nحكومه‌ته‌كه‌ی عادل عه‌بدولمه‌هدی ده‌ستی له كاركێشایه‌وه پێش واژۆكردنی ئه‌و رێكه‌وتنه نه‌وتی و داراییه‌ی كه بڕیاربوو له‌م رۆژانه‌ده رابگه‌یه‌نرێت.\nكێ ده‌بێته شوێنگره‌وه‌ی عادل و چاره‌نوسی ئه‌م رێكه‌وتنه چی ده‌بێت، هیچ له‌و راستیانه ناگۆڕێت كه هه‌رێمی كوردستان خۆی زه‌حمه‌ته بتوانێت پابه‌ندی ئه‌م رێكه‌وتنه بێت، له‌به‌ر نه‌بوونی بڕی ئه‌و نه‌وته‌ی كه رێكه‌وتنه‌كه ناچاری ده‌كات رۆژانه راده‌ستی سۆمۆ (كۆمپانیای بازاڕیكردن وفرۆشتنی نه‌وتی عێراق)ی بكات ئه‌گه‌ر ئه‌و بودجه‌ی له به‌غداوه بۆی دێت هێنده نه‌بێت كه شتێك له شایسته داراییه‌كانی كۆمپانیا نه‌وتیه‌كان و قه‌رزی پێشوه‌خته‌ی فرۆشتنی نه‌وتی بۆ نه‌بژێرێت.\nله ساڵی ٢٠١٤ه‌وه، هه‌ولێرو به‌غدا لانیكه‌م چوار رێكه‌وتنی دارایی و نه‌وتی-یان هه‌بووه، به‌ڵام هیچیان به ته‌واوی جێبه‌جێنه‌كراون.\nله هه‌مووشیاندا هه‌رێم نه‌یوتوانیوه ئه‌و بڕه نه‌وته راده‌ست بكات كه به پێی رێكه‌وتنه‌كان ده‌بوایه وه‌ك به‌شێك له هه‌نارده‌ی گشتی عێراق سۆمۆ بیفرۆشتایه، له‌به‌رامبه‌ردا به‌غدا بودجه‌كه‌ی هه‌رێم، یان به‌شێكی، نه‌ناردووه. به‌ڵام ئایا ئه‌م گه‌مه‌یه له رێكه‌وتنه‌كه‌ی بودجه‌ی ٢٠٢٠یشدا به‌رده‌وام ده‌بێت؟\nئه‌گه‌ر چی ئاڵۆزیه‌كانی به‌غداو كۆتاییه چاوه‌ڕوانكراوه‌كه‌ی حكومه‌ته‌كه‌ی عادل عه‌بدولمه‌هدی ده‌رفه‌تێكی ئه‌وتۆی بۆ ئه‌م رێكه‌وتنه نه‌هێشتۆته‌وه‌و هێشتا ڕوون نییه په‌رله‌مان ده‌توانێت یاسای بودجه په‌سه‌ندبكات به ره‌چاوكردنی ئه‌م رێكه‌وتنه دارایی و نه‌وتی-یه، به‌ڵام ئه‌گه‌ر ئه‌م رێكه‌وتنه‌ش كراو په‌رله‌مانیش په‌سه‌ندی كرد هه‌ر له‌ئێستاوه له‌وه ناچێت هه‌رێمی كوردستان بتوانێت جێبه‌جێی بكات، زۆربه‌ساده‌یی چونكه حكومه‌تی هه‌رێم له ئێستادا خاوه‌نی ٢٥٠ هه‌زار به‌رمیل نه‌وتی رۆژانه نیه تا له‌به‌رامبه‌ردا بیدات به به‌غدا. هه‌رچه‌نده هه‌رێم رۆژانه زیاتر له ٤٦٠ هه‌زار به‌میل نه‌وت هه‌نارده ده‌كات له به‌نده‌ری جه‌یهانی توركیاوه به پێی داتاكانی ئیراك ئۆیڵ ڕیپۆرت، به‌ڵام له‌راستیدا ته‌نها داهات و پاره‌ی ١٧٨ هه‌زار به‌رمیل نه‌وتی رۆژانه‌ی ده‌ست ده‌كه‌وێته‌وه، به‌شه‌كه‌ی تری ده‌ڕوات بۆ خه‌رجی كۆمپانیا نه‌وتیه‌كان به‌پێی وته‌یه‌كی مه‌سرور بارزانی كه له دیداری مێری له هه‌ولێر پێشكه‌شی كرد.\nمه‌سرور بارزانی وتی زیاتر له نیوه‌ی داهاتی نه‌وتی كوردستان بۆ خه‌رجی كۆمپانیاكانه‌و مانگانه نزیكه‌ی ٣٠٠بۆ ٣٢٠ ملیۆن دۆلار له پاره‌ی نه‌وتی كوردستان ده‌گه‌ڕێته‌وه بۆ حكومه‌تی هه‌رێم. ئه‌گه‌ر تێكڕای داهاتی نه‌وتی كوردستان به ٣١٠ ملیۆن دۆلاری مانگانه وه‌ربگرین، ئه‌مه ته‌نها پاره‌ی ١٧٨ هه‌زار به‌رمیل نه‌وتی رۆژانه‌یه، ئه‌گه‌ر نرخی به‌رمیلێك نه‌وت به ٥٨ دۆلار وه‌ربگرین (به پێی راپۆرته‌كانی دیلیۆت).\nكه‌واته ٢٨٢ هه‌زار به‌رمیل نه‌وتی رۆژانه‌ی هه‌رێم ده‌ڕوات بۆ خه‌رجی كۆمپانیاكان و چه‌ند باج و رسوماتێكی تر كه هێشتا رون نیه كێ چه‌ندی به‌ر ده‌كه‌وێت به هۆی نه‌بوونی هیچ داتاو شه‌فافیه‌تێك له وه‌زاره‌تی سامانه سروشتیه‌كانی هه‌رێم.\nكه‌واته حكومه‌تی هه‌رێم ته‌نها خاوه‌نی ٣٨.٦% نه‌وتی كوردستانه به‌ڵام به‌غدا حسابی هه‌رهه‌موو نه‌وته هه‌نارده‌كراوه‌كه‌ی له‌گه‌ڵ ده‌كات. ئایا به‌ڕاست هه‌رێمی كوردستان ته‌نها خاوه‌نی ئه‌م بڕه له نه‌وته‌كه‌ی خۆیه‌تی ؟\nئه‌گه‌ر پرسیاره‌كه نه‌خێره ئه‌ی ئه‌و ٢٨٢ هه‌زار به‌رمیله‌ی تری بۆ كێ ده‌فرۆشرێت؟ ئه‌گه‌رچی راپۆرته رۆژنامه‌وانیه‌كان باس له وه‌رگرتنی به‌شه بودجه‌ی ته‌واوی هه‌رێم ده‌كه‌ن وه‌ك پێشمه‌رجێك بۆ راده‌ستكردنی ئه‌م ٢٥٠ هه‌زار به‌رمیله نه‌وته، به‌ڵام هێشتا دیارنیه ئه‌م به‌شه بودجه‌یه چه‌ند ملیار ده‌بێت؟\nبه‌پێی هه‌ندێك لێكدانه‌وه‌ی بیركاریه‌نه‌ی زۆر سه‌ره‌تایی هه‌رێم ناتوانێت ئه‌م نه‌وته راده‌ستبكات ئه‌گه‌ر به‌شه بودجه‌كه‌ی ئه‌وه‌نده نه‌بێت شتێك له حه‌قده‌ستی كۆمپانیا نه‌وتیه‌كان وئه‌و قه‌رزانه‌شی پێبداته‌وه كه وه‌ك فرۆشتنی پێشوه‌خته له كۆمپانیاو بازرگانه نه‌وتیه‌كان ساڵانی پێشوو وه‌ریگرتووه.\nهه‌ندێك لێكدانه‌وه‌و خه‌مڵاندنی سه‌ره‌تایی ئه‌وه نیشان ده‌ده‌ن كه هه‌رێم لانی كه‌م پێویستی به ٩٥٠ ملیار دیناری مانگانه هه‌یه بۆ ئه‌وه‌ی بتوانێت پابه‌ند بێت به ڕێكه‌وتنه نه‌وتی و داراییه‌كه‌یه‌وه‌و هاوكات موچه‌ی كارمه‌ندانی كه‌رتی گشتی و خانه‌نیشینان دابین بكات.\nئه‌م قه‌یرانه‌ی ئێستای هه‌رێم ده‌رفه‌تێكی گه‌وره‌یه بۆ چاكسازی كردن. ئێستا كاتی ئه‌وه هاتووه حكومه‌ته‌كه‌ی مه‌سرور بارزانی كه‌رتی نه‌وتی كوردستان قوتاربكات له‌و هه‌موو كۆمپانیا سكیوریتی و خزمه‌تگوزاریه ناپێویستانه‌ی كه به‌شێكی زۆری داهاتی نه‌وتی كوردستان ده‌به‌ن. ئێستا كاتی ئه‌وه هاتووه ئه‌وه‌ی ده‌كرێت بپارێزرێت بگه‌ڕێنرێته‌وه بۆ حكومه‌تی هه‌رێم و داهاتی پێ زیاد بكرێت.\nبه كورتی پرۆسه‌ی چاكسازی و روبه‌ڕوبونه‌وه‌ی گه‌نده‌ڵی ده‌بێت له كه‌رتی نه‌وت و گازی كوردستانه‌وه ده‌ست پێبكات.\nبۆ نمونه ساڵانه نزیكه‌ی ١٠٠ ملیۆن دۆلاربه ناوی تازه‌كردنه‌وه‌ی مۆڵه‌تی كار بۆ كۆمپانیا نه‌وتیه‌كان وه‌رده‌گیرێت. ئایا ئه‌م پاره‌یه دێته ناو خه‌زێنه‌ی حكومه‌ت و وه‌ك به‌شێك له داهاته نه‌وتیه‌كان حساب ده‌كرێت؟\nخۆزگه كه‌سێك هه‌بووایه له حكومه‌ته‌كه‌ی بارزانی وه‌ڵامی ئه‌م پرسیاره‌ی بدایه‌ته‌وه چونكه هه‌موو چاكسازیه‌ك لێره‌وه ده‌ست پێده‌كات مادام نه‌وت سه‌ره‌كی ترین سه‌رچاوه‌ی داهاته له كوردستان و عێراقیش.\nبه گشتی هه‌رێمی كوردستان پێویستی به پاكسازیكردنی پرۆژه نه‌وتیه‌كانی خۆی هه‌یه پێش ئه‌وه‌ی بچێته هه‌ر رێكه‌وتنێكه‌وه له‌گه‌ڵ به‌غدا.\nرۆژانه زیاتر له ٤٦٠ هه‌زار به‌رمیل نه‌وتیان كردۆته ماڵ به‌سه‌ر حكومه‌تی هه‌رێمه‌وه، به‌ڵام نزیكه‌ی ٦٢%ی داهاتی ئه‌م نه‌وته ده‌چێته گیرفانی كۆمپانیاو خه‌ڵكانی تره‌وه.\nراسته خه‌رجی كۆمپانیا نه‌وتیه به‌رهه‌مهێنه‌ره‌كان و تێچووی هه‌نارده‌كردن و بازاریكردن شتێكه له ده‌سه‌ڵاتی ئه‌م حكومه‌ته‌دا نیه، به‌ڵام بۆچی پاره به كۆمپانیای سیكیوریتی بدرێت له كاتێكدا هه‌رێم خۆی ٢ لیوای هێزی پۆلیسی نه‌وتی هه‌یه؟ ئه‌مه جگه له دادۆشینی سامانی گشتی بۆ به‌رژه‌وه‌ندی به‌رپرسه حیزبی و حكومیه‌كان هیچی تر نیه.


یانەی ریاڵ مەدرید سزادەدرێت\n2021-02-23 12:40 203 جار بینراوە کۆمێنت\nبەپێی رۆژنامەی مۆندۆ ریاڵ مەدرید تۆمەتبارە بەخۆدزینەوە لەباج و ئەگەر بەسەریدا ساغبێتەوە رووبەڕووی سزای یاسایی دەبێتەوە.\nرۆژنامەی مۆندۆ دیپەرتیڤۆی ئیسپانی ئاشکرایکرد، بەپێی یەکێک لەبەڵگە دزەپێکراوەکان بەرپرسانی ریاڵ مەدرید لەساڵی 2016 قەرزێکیان بەبڕی 200 ملیۆن یۆرۆ لەکۆمپانیا وەبەرهێنانەکانی دورگەی کایمان کردووەو بەهۆیەوە یانەکە بەتۆمەتی خۆدزینەوە لەباج سزا دەدرێت.\nمۆندۆ ئاشکراشیکردووە، ریاڵ مەدرید بڕی قەرزەکەی لەدوو کۆمپانیای وەبەرهێنان کردووەو پێویست بوو لەکاتی خۆیدا دەزگای باجی یانەکانی ئیسپانیای لەو قەرزە ئاگاداربکردایەتەوە، بەڵام تەواوی زانیارییەکانی شاردۆتەوە.\nبەپێی یاسای باجی یانەکانی ئیسپانیا، هەریانەیەک قەرزی دارایی بکات پێویستە لەسەدا 24 وەک باج بداتە حکومەت، ئەوکارەی ریاڵ مەدریدیش پێچەوانەی یاساکانی باجەو بەتۆمەتی ساختەکاری و خۆدزینەوە لەباج رووبەڕووی سزای یاساییی دەبێتەوە.\nلەفەیسبووكی رەوەز ئەحمەد وەرگیراوە...\nئارسناڵ سەركەوتنێكی گەورەی تۆماركرد 2021-03-01 09:57\nخشتەو كاتی یارییەكانی ئەمڕۆ، بەكاتی هەرێمی كوردستان 2021-02-28 08:46\nبریارە میلان گرێبەستەكەی دیاز بكاتە ھەمیشەیی 2021-02-25 20:19\nسان جێرمان بە چوار گۆڵ لە بەرشەڵۆنەی بردەوە 2021-02-25 19:50


➕ ئەم بابەتە لەلایەن: (م. ب.)ەوە لە: Apr 30 2018 12:06PM تۆمارکراوە\n📷 فایلی وێنە 1.0.1 11 KB Apr 30 2018 12:07PM م. ب.


کۆنفرانسی پراگ و ئێمەی کورد ، فاتح ئارش – Peshmergekan\nکۆنفرانسی پراگ و ئێمەی کورد ، فاتح ئارش\nلە ڕۆژەکانی ١٧ و ١٨ی ئەم مانگە یانی نوامبری ٢٠١٢ کۆبوونەوەیەکی بەرین لە هێز، ڕێکخراو، تاک و حیزبە سیاسییەکانی سەرتاسەری و ناوچەیی وڵاتی ئێران لە چێک (پراگ) پێکهات و وەک هەموومان ئاگادارین کوردیش\nبە لە بەرچاوگرتنی تایبەتمەندییەکانی سیاسیی، کۆمەڵایەتیی وناوچەیی هاوبەش بەشداری ئەو کونفرانسەیان کرد بەڵام بەشێوەیەک من تێگەیشتبم ئاکامی ئەو کۆبوونەوە بووە بە نوسراوەیەک لە جێگای پرۆتۆکۆڵکی ڕێزبەندی کراو بەگوێرە بنەما دیموکراتیەکان، ئەم نووسراوەیە کە لەوە دەچێت تەنها بەمەبەستیی پرکردنەوەی بۆشایی سیاسیی کۆنفرانسەکە بێت هێندێک تێڕامان و نێگەرانی لێکەوتەوە یان دروستکردەوە و ئەو تێڕامان و نیگەرانی یانە بوون بە هۆکارێک تا منیش وەک تاکێکی کورد بێلایەن نەمێنمەوە.\nشک و گومان لەوەدا نی یە کە بەشداربووانی کورد نوێنەرایەتیی بەشێکی بەرچاوی گەڵی کورد لە ڕۆژهەڵاتی کوردستانیان کردەوە و زۆربەیان کەسانێک بوون کە بەشی هەرەزۆری تەمەنی خۆیان لە پێناو ئامانجەکانی نەتەوەکەیان دا تەرخان کردەوە و ئەو جۆرە کە دەبیسین و دەبینین بێدەنگیان لێ نەکردەوە و لە باری سیاسیی و تووانی دەربڕینی هەست و ویستەوە بەتووان کارزان بووەنە.\nلێرەدا مەبەستی من باسکردن لە سەر دوو خاڵە، ئایا وەک کورد لە کۆڕ و کۆبوونەوەی لەم چەشنە لە داهاتوودا دیسان بەشداری بکەین؟ ئایا بایکۆت کردنی ئەم چەشنە کۆنفرانسانە چەندە قازانج بە تێگەیشتنی سیاسیی لە نێوان ئێمە نەتەوەکانی دیکە دەگەیەنێت؟ بەڵام وا بەباش دەزانم کە وەڵامی هەر دوو پرسیاەکەیی خۆم لە تێڕامانێکی تایبەت دا بدەمەوە و هیوادارم نەبێتە هۆکارێک بۆ زوێر بوونی کەس یان کەسانێک.\nکورد وەک نەتەوەیەکی داگیرکراو لە مێژزمانە کە خەبات دەکات و هەمووکات داواکاریەکانی لە سەرەتادا بەشێوەی شیاو و دوور لە دەمارگرژی هێناوەتەگۆڕێ بەڵام بە هۆکارهای جوراوجۆرەوە شێوەکە گۆڕاوە، پێم وایە کە روناکبیری کورد بە ناچاری ئەو وەزعەیی قەبووڵ کردەوە و تەنها بەرهەمی ئەو گۆڕینە ئەوە بووە کە کێشەیی کوردی تا ئەم سەردەمە کە لە ڕووانگەی منەوە سەردەمی زاڵ بوونی ئایدیایی خەباتی مەدەنی بە سەر کۆمەڵگای مرۆڤایەتیی دایە پاراستەوە.\nلەمێژە کە کورد باس لە وشەی ئازادی و دیموکراسی دەکات و تا ئەم سەردەمە کڕیارێکی ئەوتۆی نەبووە بەڵام بەخۆشییەوە ئێستاکە ئەو وشانە لە ناوچەکەدا بوونەتە وێردی زمانی کۆمەڵانی هەراوی خەڵکی ناوچەکان کە لە باری جوگرافییاییەوە پێوەندیان لەگەڵ خاکی کوردستان هەیە و لەم سەرهەڵدانەش دا کورد بێبەش نابێت. ئەگەر بمانهەوێت هێندێک قوڵ تر توێژینەوە لە سەر ئەم خاڵە بکەین دەبێت بڵێن کە کورد لە ناوچەکە دا فاکتەری ڕەوشتی ڕابەری(ئەربابی، مامۆستایانە) هەبوو و بۆ ئەم مەبەستەش پەنا دەبەمە باسێکی دەروونناسی ناسراو کارڵ گۆستاو یوونگ”ی” سوویسی کە دەڵێت ڕەوشت دوو شێوەیە، ڕەوشتی ڕابەری و ڕەوشتی کۆیلەیی، کارڵ دەڵێت ڕەوشتی ڕابەری زۆر جیاوازی هەیە لەگەڵ ڕەوشتی کۆیلەیەتیی و کەسانێک کە ڕەوشتی ڕابەرییان هەیە ڕاوەستاون و لە ڕووانگەی سایکۆلۆژییەوە بە کەسانێک دەناسرێن کە گەیشتوونەتە بەرزترین قۆناغی پێگەیشتوویی و ئەو ڕەوشتەیان لە ترس خوا، جەهەنم، پۆلیس، دایک و باب، پووڵ و پاداش هەڵنەبژاردەوە بەڵکو وان و لەو کەسانەیی کە دەیانهەوێت خۆیان پیاو چاک و بێتاوان پیشاندەن و بێدەنگی لێ کەن نین. بەڵام ئەو کەسانە کە ڕەوشتی کۆیلەیی یان هەیە ڕادەیان زۆرە و بەپێچوانە ئەوانەیی کە ڕەوشتی ڕابەرانەیان هەیە دەجووڵێنەوە و هەمیشە لە پێناو بەرژەوەندی و بەگوێرەی پێخۆش بوونی کەسانی دیکە کە وەک مامۆستای وانەکەن دەچوڵێنەوە هەمووکارەکانیان لە بەرژەوەندیی تاکەکەسی و بۆ پێخوش بوونە. من پێم وایە کۆنفرانسی پراگ لەم دوو ڕەوشتانە پێکهاتووە یانی تاقمێک کە ڕەوشتی ڕابەرییان هەبووە و دەستەیەک کە ڕەوشتی کۆیلەییان هەبووە و بەگوێرەی بەرژەوەندی خۆیان جوڵاونەتەوە و لە زۆرینەدا بوون، نێوەڕۆکی ئەو کاغەزە هەرچی بێت لای منی کورد زۆرگرنگ نەبووە و بەپێچەوانە خۆشحاڵ بووم کە کورد لەو کۆبوونەوە دا ڕەوشتی ڕابەری خۆی پیشان داوە. کەسێک کە بۆخۆی هەڵهاتەوە و پەنایی بۆ ئازادی و دیموکراسی هێناوە بەڵام بەپێچەوانەی هەڵهاتنەکەی لە کۆنفراسێکی ئەوتۆدا سەرەتایی ترین مافی دیموکراسی هەموو نەتەوەکانی ئێران ژێرپێ دەکات ناتووانێت لە باری بیرکردنەوەوە مرۆڤێکی خاوەنی فیکری خۆی بێت، ئەوانە کە باس لە یەکگرتوویی و یەکپارچەیی ئێران دەکەن بۆ خۆیان باش دەزانن کە ئێرانی ئێستاکە وڵاتێکی پارچە پارچە کراوە بەڵام ئەم تیکە و نیم تیکانە بە زەبر و زەنگ پێکەوە بەستراونەتەوە، ئێران کاتێک یەکگرتەوە کە بۆ هەمووان بێت، وڵاتێکی فەرە نەتەوە کاتێک دەبێت بە وڵاتێکی یەکگرتوو کە دیموکراسی و مافە دیموکراتییەکانی تێدا دەستەبەر بێت، وڵاتێک کە من مافم نەبێت، مرۆڤی بێکارە و پلە نزم بم چ ناوی ئێران بێت چ کوردستان وڵاتی من نییە و بیر لە یەکپارچەیی ناکەمەوە. بەکورتی ئەگەر کورد بتووانێت بە یەکگرتوویی خویی هێندێک بە دەسەڵاتی ڕابەریی و دژی کۆیلەیەتیی خۆی زیادکات ئەوکات زۆر لەو کەسانەیی کە ئێستاکە ڕەوشتی کۆیلەییان هەیە دەبنە پاشکۆیی.\nلەوەی کە مرۆڤەکان لە باری ڕەووانناسییەوە بە سەر چوار تاقم دا دابەش دەکڕێن و هەرکامەیان بۆ خۆیان کارتێکردنی تایبەتیان لە سەر کۆمەڵ و کۆمەڵگا هەیە چاوپۆشی دەکەین و سرنجی خۆمان دەدینە کێشە و چۆنیەتیی هەڵسوکەوتمان لە کاتی سەرهەڵدانی ناتەبایی دا، ئێمەی کوردلە مێژە کە لەگەڵ ناتەبایی کێشە و ململانێ دەکەین و لەم بووارە دا زۆر ئەزموونی تاڵمان هەیە و لە ڕاستیی دا دەبێت خۆمان بە قۆچی قوربانیی کێشەی نەخوازراو بزانین بەڵام نابێت لە ئاست کەموکوڕیەکانی خۆمان بێ دەنگ بین و دەبێت بڵێن کە کێشەیی یەک لایەنە بوونی نی یە.\nئێمەی کورد بابەتێکمان هەیە بە ناوی ئامانج و لە نێوان ئێمە و ئامانجەکەماندا شتێک بە ناوی کۆسپ هەیە” ئەوەش باسکەین کە کۆسپی سەر ڕێگای کورد چەندەن و هێندێک کوردیش هەن کە دەبێت ئەوانیش بە ئاستەنگ چاویان ڵێکرێت (نموونە جاشەکان)”، لەم سەردەمدا کە پێمان وایە سەردمی دیاڵۆگە بۆ ئەوەی بتووانین بە شێوەیەکی زانستیانە و ڕابەریانە بە سەرکۆسپ دا سەرکەوین پێویستمان بە ئامراز هەیە و یەکێک لەو ئامرازانەیی کە لێرەدا بۆ باسکردن لەبارە شێوەی هەڵسوکەوتمان لەگەڵ ناتەباییەکانە، ئەگەر کەسێک بەهەر مەبەستێک و لە هەر نەتەوەیەک نامەیەک گەڵاڵەکات و ئێمە بەگورجی بێ بیرکردنەوە هەڵوێستی دژ بگرین باری ڕەوشتی ڕابەری و شێوەی هەڵسوکەوتی دروست لە پێوەندی دەگەڵ چارەسەری کێشەمان لە دەست دەبێتەوە و نەیار بە ئامانجی دیاریکراو دەگات، بۆ ناساندن و گەیشتن بە ئامانج باشترین ڕێگاچارە لەم سەردەمەدا دیاڵۆگی سازندەیە لەگەڵ کۆسپ و دەبێت باوەڕمان هەبێت کە ئیمکانی ئاڵوگۆڕ له مرۆڤ دا زۆر زۆره یانی زۆربه‌ی مرڤه‌کان به پێی پێشهاته‌کان ، له‌گه‌ڵ ڕه‌وتی ته‌کامووڵی مێژوو ئیمکانی کارتێکردن و گۆڕان له قۆناخێکه‌وه بۆ قۆناخێکی دیکە هەیە. لە ڕووانگەی منەوە واباشە کە ئێمەی کورد هەموو هەوڵ و تێکۆشانی خۆمان وەگڕخەین بۆ تێگەیاندن بە مەبەستیی پێشگیر لە لێکدان لەگەڵ کۆسپ چوونکە ڕەوتی تەکامووڵ خودی کۆسپ بۆ هەمان قۆناغ دەبات کە ئێمە هەوڵی بۆ دەدین و ئەو وەک کۆسپ ڕێگامان پێدەگڕێت.\nبایکۆت کردن ناتووانێت ئەڵتەرناتیڤێکی لەبار بێت بۆ تێپەڕین بە سەر کوسپ دا چوونکە ئێمە دەسەڵات نین و واباشە ڕەوتی لەباری چارە سەری ناتەبایی تا حەدی ئیمکان لە دەست کورد دەرنەچێت و دەرفەتی سیاسیی خۆمان لە بیر نکەین بیری خۆمان بگێرینەوە بۆ سەردەمێک کە لە کوردستان دا بووین و…، وەزعی مەوجودی سیاسیی وڵاتانێک کە کوردی تێدا دەژین وەبیر خۆمان بێنینەوە.\nزۆر لە شارەزایانی چارە سەری کێشە و کار و باری کۆمەڵایەتیی ئەم خاڵانەی خوارەوەیان وەک پێشنیار یان بە واتەیە کی دیکە بۆ سەرەتایەک بۆ خۆ ناسین ، خۆ رێکخستن و سازین لەگەڵ ڕەوتی تەکامووڵی مێژوو کێشە ڕاگەیاندەوە.\nپێش لەوەی کە هەڵوێست بگری با لێکۆڵینەوەی زانستیانە و دروستت لە سەر کێشەکە هەبێت، ئەگەر رەخنەیەک گیرا بە چاوی نەیارەوە تەماشای رەخنەگر یان پێشنیار دەر نەکەین و هەوڵ بدەین کە جیاوازی لە نێوان تیئوری و هست دا بەناسینەوە، ئەو هەستە لە خۆ دا پێک بێنین کە ئیمکانی هەیە ئاڵوگۆری فیکریمان تێدا پێش بێنن، کراوە و واقع بین بین، ئامادە بیت کە رەخنەی باش و بەکەڵک وەرگریت و گۆێراگری رەخنەکان بیت، بە دەڵێکی ئاوەڵا و مێشکێکی کراوەوە. له کاتی ئاڵۆز بوونی وەزعیەت و بە لاڕێ دا چوونی کێشەکە لە جێگەی ئەوەی لە دژی راوەستی هەوڵ بدە کە لەگەڵی کەوی تا بتووانیت بەئارامی و بەگۆێرەی لۆژیکی بەدانی پێشنیاری بەکەڵک یاریدەر و پێکهێنەری ئاڵوگۆڕی باش بیت، بەم شێوە دەکڕێت خاڵێکی پۆسیتیڤ بۆ بەرگریی لە پێکدادان بیت. لەوەی کە رۆڵی پالەوانی گۆڕەپانەکە یاری کەیت خۆبپارێزە. لە جێگەی ئەوە کە بە کێشەکان کێشە زیادکەین، هەوڵ بدەین بۆ ئەوەی کە کێشە بێ نێوەڕۆکەکانی نێوو هەرکێشەیەک بێ بایخ کەینەوە. وابیرنەکەینەوە ئەگەر هەمووشتێک بە دڵی تۆ نەبوو دۆڕاوی، نە وانییە، زۆرجارهەڵکەوتەوە و هەڵیش دەکەۆێت کە بەرندەی ئەمڕۆ دۆڕاوی دوارۆژە، بزانە کە کێشەیی بێ دەرمان لە ناخەوە مرۆڤ یان ئامانج دەخواتەوە و لە ئاکام دا نابوودی دەکات، بڕوات هەبێت کە ئێمەی مرۆڤ وەک یەک بیرناکەینەە و بۆی دەڕوات کە لە سەر یەک شت دوو بۆچوونمان هەبێت و هەر سات وکات بە دوایی مێژوو دا لە حالەتی ئاڵوگۆرداین و لە جێگەی ئەەی کە کۆکەرەوەی خالە نەرینییەکان بین واباشە کە فیکری خۆمان بۆ جێدانی خالە پۆسیتیڤەکان تەرخان کەین.\nلەم ڕووانگەوە من وەک تاکێکی کورد پێشنیار دەکەم کە حیزب و ڕێکخراوە کوردییەکان لە کۆڕ و کۆبوونەوە لە چەشنی ئەوەی پراگ خۆ نەپارێزن و تووانی خۆیان بخەنەگر بۆ پێکهێنانی زیاتری کۆڕ و کۆبوونەوە لەگەڵ نەتەوەکانی دیکە و هەوڵ بدەن تا لە ڕێگای دیالۆگەوە کاریگەرییان لە سەر ئەو کەسانەی کە دەکڕێت وەک کۆسپ ناویان بەرین هەبێت و پێموایە کە بۆچوونی بایکۆت کردن ناتووانێت قازانجی نەتەوایەتیی کوردی تێدا بێت بە پێچەوانە دەتووانێت لە داهاتوودا زیانی هەبێت.


کاربەدەستێکی پێشووی وەزارەتی بەرەڤانیی ئەمریکا: ئامانجی تورکیا لە بەرنگار بوونەوەی کوردانی سووریا واوەتر لە خەباتی دژی تیرۆریزمە - SAHAR KURDISH (Sorani)\nکاربەدەستێکی پێشووی وەزارەتی بەرەڤانیی ئەمریکا: ئامانجی تورکیا لە بەرنگار بوونەوەی کوردانی سووریا واوەتر لە خەباتی دژی تیرۆریزمە\nئاب 02, 2019 15:10 Asia/Tehran\nمایکێڵ ڕۆبین به‌رپرسی پێشووی وه‌زاره‌تی به‌رگریی ویلایەتە یەکگرتووەکانی ئه‌مریکا و توێژه‌ری په‌یمانگای ئه‌مریکه‌ن ئینترپرایز لەو باوەڕەدایە کە، دەوڵەتی ئێستای تورکیا بۆ دەست گرتن بە سەر باکووری سووریا، چەواشەکردنی خەڵک لە بارەی شکستە نێوخۆییەکانی و ھەروەھا کۆنترۆڵ کردنی ناوچە خاون نەوتەکانی سووریا بەتەمای کرداری سەربازییە دژی کوردانی سووریا.\nبەپێی ڕاپۆرتی کوردپرێس، دەوڵەتی ئێستای تورکیا بە دامەزراندنی ھەشتا ھەزار چەکدار بەکەرەستەو تفاقی قورسی سەربازییەوە لە سنوورەکانی لەگەڵ ناوچەکانی ژێر دەستەڵاتی کوردانی سووریا وشداریی داوە کە ئەگەر بێتو ناوچەیەکی ھێمن بە قوڵایی نزیکەی سی کیلومەتر لە ناوچەکانی ژێر دەستەڵاتی کوردانی سووریا پێک نەیەت و کۆنتڕۆڵ کردنیشی بە تورکیل نەسپێردرێت، بۆ دەست گرتن بە سەر ئەو ناوچانەدا ھەوڵی سەربازی دەدات. تورکیا بۆ پاسادانی شاڵوی شیمانەیی خۆی ، خەباتی دژی تیرۆریزمی کردووە بە بیانوو و وتوویەتی کە شەڕڤانانی کوردی سووریا سەربە پارتی کرێکارانی کوردستانی تورکیا«پەکەکە»ت و بۆ تورکیا بە ھەڕەشە دێنە ئەژمار.\nبه‌ڵام مایکێڵ ڕۆبین به‌رپرسی پێشووی وه‌زاره‌تی به‌رگریی ئه‌مریکا و توێژه‌ری په‌یمانگای ئه‌مریکه‌ن ئینترپرایز له یادداشتێکدا وێڕای ئاماژە کردن بەوەی کە، ده‌وڵه‌تی تورکیا خاکی وڵاتانی دیکە له‌وانە عێراق و سووریا به‌کار ده‌هێنێت و هه‌وڵه‌کانی بۆ تیرۆری سه‌رکرده‌کانی په‌که‌که چڕ ده‌کاته‌وه، نووسیویەتی:ئه‌وە تورکیایه که هه‌وڵ بۆ قه‌ڵاچۆو ئۆپه‌راسیۆنی سه‌ربازی ده‌دات نه‌ک کوردەکانی سووریا. کوردی سووریا به‌پێچه‌وانه‌ی تورکیا هیچ پێشینه‌یەکی له تیرۆر نییه به‌ڵکو به پێچەوانەوەو به سەرنجدانی ئه‌و گەشتانەی که له ماوه‌ی ئه‌م چه‌ند ساڵه‌دا بۆ باکووری سووریا ئه‌نجامم داوه لەچاو پێنج ساڵی ڕابردوو ئاستی په‌یوه‌ندییەکانیان له‌گه‌ڵ په‌که‌که -که تورکیا به گرووپێکی تیرۆریستی ده‌زانێت- دابەزاندووە.\nمایکێڵ ڕۆبین له یادداشته‌که‌یدا که له ماڵپه‌ڕی گۆڤاری واشێنگتۆن ئیگزامینر بڵاو کراوه‌ته‌وه، لەو باوەڕەدایە که تورکیا سێ ئامانجی له ئه‌نجامدانی هێرشی سه‌ربازیی شیمانەیی بۆ سه‌ر کوردانی سووریا هه‌یه. ناوبراو بڕوای وایه که ئامانجی یه‌که‌می تورکیا داگیرکردنی زه‌وییه چوونکه تورکیا له ئۆپه‌راسیۆنی یه‌که‌می سه‌ربازیی خۆی له ناو خاکی سووریا که ناوچه‌ی کوردنشینی عه‌فرینی داگیر کرد هه‌وڵێکی بۆ به‌ره‌نگار بوونەوەی تیرۆر نه‌دا به‌ڵکوو به دوای پاکتاوکردنی ڕەگەزی کوردان بوو له‌و ناوچه‌یه‌ی باکووری سووریا. ئه‌م جاره‌ش ده‌وڵه‌تی ڕه‌جه‌ب ته‌ییب ئه‌ردۆغان ده‌یهه‌وێت سیمای کوردی له شاره‌کانی قامیشلی، کۆبانی، عاموودا، دێرک، عه‌ین عیسا و منبه‌ج بسڕێتەوە.\nمایکێڵ ڕۆبین له‌باره‌ی هۆکاری دووهه‌می پارتی ده‌سه‌ڵاتداری تورکیا بۆ ئه‌نجامدانی ئۆپه‌راسیۆنی سه‌ربازی دژی کورد له باکووری سووریا ده‌شڵیت: تورکیا له بواره جۆراوجۆره‌کان له‌وانە جێبه‌جێ‌کردنی سیاسه‌تی ئابووری له نێوخۆدا نوشوستیی هێناوه و پێگه‌ی سیاسیی خۆی له ناو وڵات له‌ده‌ست داوه و ده‌توانین ئه‌م بابه‌ته له دوو جار شکستی حیزبی ده‌سه‌ڵاتدار له هه‌ڵبژاردنی ئه‌سته‌مبۆڵ بە ڕوونی ببینین و ھەر لە بەر ئەمەش ڕەجەب تەیب ئه‌ردۆغانی سەرۆک کۆماری تورکیا دنیای ده‌ره‌وه له‌وانە کوردی سووریا به تاوانبار داده‌نێت و ده‌یهه‌وێت شکسته نێوخۆییه‌کانی به هەڵکوتانە سه‌ر کوردی سووریا په‌رده‌پۆش بکات.\nئه‌م توێژه‌ره‌ی کاروباری کورد له‌باره‌ی ئامانجی سێهه‌می ئه‌ردۆغان بۆ کردنه‌ئامانجی باکووری سووریا ده‌نووسێت: تورکیا تینووی نه‌وته و هه‌وڵه‌کانی بۆ دۆزینه‌وه‌ی سه‌رچاوه‌ی نوێ هاوکات له‌گه‌ڵ به‌کارهێنانی سه‌رچاوه‌ی نه‌وتیی وڵاتانی‌تر وه‌ک ڕووسیا ده‌خاته گه‌ڕ. زۆربه‌ی ئه‌و ناوچانه‌ی که تورکیا بەنیازە بیانخاتە نێو ناوچه‌ی ھێمنەوە له‌و ناوچه‌یه‌دا ھەڵکەوتوون و کۆنتڕۆڵی ئانکارا به‌سه‌ر ئه‌و ناوچه‌وە ده‌توانێت ڕه‌ونه‌ق به ئابووریی تورکیا ببەخشێت و یارمه‌تیی ئه‌ردۆغان بدات . ھەر لە بەر ئەمەیە کە سەرۆک کۆماری تورکیا هه‌وڵ ده‌دات له ڕێگای دروست‌کردنی ناوچه‌ی ھێمنی ژێر کۆنتڕۆڵی خۆی یان له ڕێگای ئه‌نجامدانی ئۆپه‌راسیۆنی سه‌ربازی دژی کوردانی سووریا ده‌ستی به ناوچه خاوەن نه‌وته‌کانی ژێر کۆنتڕۆڵی کوردانی سووریا بگات.


لاپه‌ڕه‌ی سه‌ره‌کی > با تەواوی جیهان ئازاد بێت بەڵام کورد نا!\nمرۆڤایەتی، خاوەنی چیرۆکێکی میلیۆنان ساڵەیە. دنیای ئێمە هەتا دێت پیرتر دەبێت. پیر دەبێت و بە نێو گێژاوێکی بێکۆتاییدا رۆدەچێت. لەسەر جیهانێکی لەم چەشنە کە خاوەنی پێشخانی شارستانییەتێکی گەورەیە، تەواوی مرۆڤەکان ئازاد بن! لە هەر نەتەوەیەک بێت، رەنگی پێستی هەرچییەک بێت، باوەڕی بە کام دین و مەزهەبەکەی هەرچییەک بێت، چ عەلەوی، چ سوننە یان شافعی، موسڵمان یان مەسیحی، جوو یان کاتۆلیک... یانیش پرۆتیستان، تەنانەت دەتوانێ بێدینیش بێت. بەڵکو سوورپێست، یان رەشپێست، سپی پێستێکی باشووری ئەفریقیا بێت، تەنانەت دەتوانێ چاوبچووکی ڤیەتنامی یان کەمئەندامێکی کۆری بێت، ئیسکیمۆ یان عەرەب... زمانەکەی هەرچییەک بێت، ئوردو، مۆغۆل یان کاتالۆن، بۆ نموونە دەتوانێ ئینگلیز بێت، رەنگە تامیل، چینی یان لاتینی، بە هەر زمانێک بێت دەتوانێ بئاخوێت، تەواوی مرۆڤەکان ئازاد بن، بەڵام تەنیا ناوی "کورد" نەبێت! ستاتوسیشی نەبێت!\nسەربە هەر نەتەوەیەک بێت. ساڵیانی ساڵە، کام زوڵمی لێکرابێت، لە کام شوێن بژیت، ئاڵایەکەی هەرچییەک بێت، منداڵەکەی بە کام پاسپۆرت لەدایک بێت، چ خوێنێک بە دەمارەکانیدا بڕوات، بەڵام ئازاد بێت!\nتەواوی ژیانەکان ئازاد بن\nهەموو مرۆڤێک کە ناوەکەی لەبیر کراوە، خاکەکەی چۆڵ کراوە، بوونەکەی لەناو براوە، کۆچی پێکراوە، سامانەکەی تاڵان کراوە، لە شوێنی باپیرانی دەرکراوە، لە کەناری شارەکان و بن دیوارەکان دەژی، ئازاد بێت؛ گرینگ ئەوەیە ناوی "کورد" نەبێت!\nپاندای دارستانە بامبۆیەکان، ورچە سپییەکانی جەمسەرەکان، کیسەڵەکانی دەریا کە ژمارەیان لە کەمبوونەوەدایە، فۆکەکان، نەهەنگەکان، هەموویان ئازاد بن! ئەو دارستانانەی هێشتا تەوریان بە خۆیانەوە نەبینیوە، ئەو دۆڵە ساردانەی خۆیان لە پێکهاتەی ژیان پاراستووە، دەشت و چیایەکان ئازاد بن؛ باڵندەکانی ئاسمان، ماسییەکانی دەریا، فیلەکان و کەرگەدەنەکان؛ تەواوی حەشەرەکان ئازاد بن، بەڵام تەنیا ناویان "کورد" نەبێت!\nبەهاری عەرەبی بێت، بەهاری وۆڵ ستریت بێت؛ دابەزینە گۆڕەپانی تەحریر، داوای ئازادی بۆ لیبیا بکەین؛ شۆڕشی قەبیلەیی بەرپا بکەین؛ ئازادی بۆ سەرەتاییەکان، هەروەها بۆ عەشیرەتەکانیش... داوای مەرگ بۆ سەددام بکەین، سەری قەززافی هەڵبگرین؛ لە میسر موبارەکیش رۆیشت، ئازادی بۆ تالیبان! ئەوەی لە غەززە وەک باران دەبارێت، بۆمبی فۆسفۆر نییە، فڕۆکەکان شیرینی بەسەر منداڵەکاندا دابەش دەکەن! دەی با بنکەی بەرگریی مووشەکی دابمەزرێنین، پێکەوە ئاسایشی ئیسرائیل بپارێزین، ئەگەر پاتریۆتەکان نەبن، نابێت، هەوڵ بدەن خەڵکی ئیسرائیل ئازادتر بن و لە ئارامیدا بژین!\nسێ هەزار گوند سووتێندراوە! چۆڵ کراوە و رووخێندراوە! لە سریلانکا یان کەمبوجیا نییە! لە وڵاتی منە! لە ئاناتۆلی من، مەزۆپۆتامیای من! لەو خاکەی هەزاران نەوە لەوێ ژیاوم! هەر بستێک خاک ئازاد بێت، تەنیا "کورد" نەبێت!\nتەواوی وڵاتانی یەکیەتیی سۆڤییەت؛ بڵێم ئۆزبەکیستان، تورکەمەنیستان یان تاجیکستان؟ ئەرمەنیستان لەبیر نەکەم؛ قرقیزستان، قازاخستان و جۆرجیاش هەن... هەموویان ئازاد بن! لە بەردەم مافی چاری خۆنووسینی هەموو نەتەوەکان سەر دانەوێنم؛ لە بەردەم تەواوی دەوڵەتانی جیهان، ئاوازی ئازادی بخوێنم. هەموویان وڵاتانی پێشکەوتوو، هەموویان وڵاتی شارستانین؛ ئەستۆنیا، لیتۆنیا و لیتڤانیاش ئازاد بن! وڵاتی دیکەش هەن؛ مۆلداڤیا، بیلاروس و ئوکراینا... هەموویان ئازاد بن!\nشۆڕشی جیاوازمان هەبێت؛ شۆڕشی قەدیفە، شۆڕشی گوڵ، شۆڕشی لالە... شۆڕشی پرتەقاڵیش لەبیر نەکەم. لە ئەنجامدا، بەبێ جیاوازی، تەواوی وڵاتان ئازاد بن!\nگەورە و بچوک جیاوازیان نییە. حەشیمەتەکەی هەرچییک بێت؛ کۆنگۆ بە چوار میلیۆن حەشیمەتەوە، موریتانیا بە سی میلیۆن و سێ سەد هەزار، ئەرنەڤوت و کوەیت بە دوو میلیۆن و هەشت سەد هەزار، خەڵکی مۆغۆل بە دوو میلیۆن و حەوت سەد هەزار و لیسۆتۆ بە کەمتر لە دوو میلیۆن کەسەوە! هەموویان ئازاد بن! ئەی خەڵکی قەتەر، بەحرێن، تیمۆری رۆژهەڵات و بۆتسوانا بە کەمتر لە یەک و نیو میلیۆن حەشیمەتەوە ئازاد نەبن؟\nئەدی لوکساوبورگ بە 510 هەزار کەسەوە؟ یان ئایسلەند بە 317 هەزارەوە؟ مەگەر سام مارینۆ بە 21 هەزار حەشیمەتەوە ئازاد نییە؟\nلە حەوت کیشوەردا، لە دەریا و زەریادا، جەمسەری باکوور و باشوور؛ ئەوانەی خاکیان بێبەرهەم و چۆڵە؛ چیا یان دەشتە، هەر بستێکی خاک ئازاد بێت! وڵاتانی وەک سورینام، برونوێ و مالدیڤیان بە کەمتر لە پێنج سەد هەزار کەسەوە ئازاد نەبن؟\nئازادی بێتە باکووری قوبرس! پیرۆزبایی لە تورکەکانی بولگاریستان بکەین. لەوانی قەرەباغیش... بیابانی رۆژئاوا بە 550 هەزار کەسەوە، وڵاتانی گوام و سامۆئا بە 180 هەزار کەسەوە، کالیدۆنیای نوێ بە 245 هەزارەوە، گرانادا بە 104 هەزار کەسەوە، ڤیرجین بە 108 هەزار، دوورگەکانی فاڵکلاند بە 3 هەزار و ساینت هێلان بە 4 هەزار کەسەوە ئازاد بن! تایوان، کۆسۆڤۆ، ئابهازیا و باشووری ئۆسیتیاش ئازاد بن!\nکینیا چاوەڕوانی دەربازبوون لە وشکەساڵی و برسێتییە. سۆمالی دەرگا نییە، سودانیش لە نۆرەی ئازادیدایە؛ تەنانەت ئەگەر چەند پارچەش بووبێت... کێشە نییە، دیسانیش تەواوی پارچەکانی ئازاد بن! یوگوسلاڤیا کە ئێستا پارچە پارچە بووە؛ ئەمڕۆ خرڤاتیستان و رەنگە سبەی داڵماچیا؛ سربیستان و بۆسنا و هێرسێک؛ مەقدۆنیا، سلۆڤینیا، قەرەداغ و کۆسۆڤۆ... هەموویان ئازاد بن! هەروەها ستاتوسیان هەبێت، بەڵام "کورد" نەبن!\nیەک میلیۆن مرۆڤ\nلە کۆتاییدا چارەنووس رووی لە سنوورەکانمان کرد، ئازادی گەیشت. نۆرەی دراوسێیەکانە؛ سەردەمێک ناوی "دنیای ئازاد" بوو. دواتر بووە "هەوڵی ئازادی". ئازادی چووە خاکی تەواوی جیهان! ناوەکەی گەیشتە دەستەواژەی زۆر مۆدێرن؛ بازاڕی ئازاد، کاپیتالیزم و جیهانیبوون... ئەو ئێستا لە جەنگدایە؛ "دنیای ئازاد"، بە ناوی ئازادییەوە، "سوپای ئازاد" پێک دەهێنن و دەجەنگن. ئەو دەوڵەتانەی خوازیاری ئازادی و ئاشتین، بۆ یارمەتیی "سوپای ئازادەکان" کێبڕکێ دەکەن. هێزە هاوپەیمانەکان دەست تێکەڵ دەکەن. نەتەوەیەکگرتووەکان شەونخوونی دەکێشێت. "بەرەی دیموکراسی" بەرفراوانتر دەبێت!\nبە ناوی ئازادییەوە، یەک میلیۆن کەس لە عێراق بوونە قوربانی! رۆژێک ژماردم؛ لە کۆڵانەکانی عێراقدا 127 قوربانی هەبوون! ماشەڵڵا، ئەم "دیموکراسی"یە چەندیش بە خێرایی جێگیر دەبێت. شمشێرەکەی چەندیش تیژ بێت، بڕوانن لە لیبیا سەری قەززافی چۆن پەڕاند ئەم دیموکراسییە ناودارەی ئێمە! نرخەکەی رێک سێ سەد میلیۆن دۆلار! پارەکانمان بە جانتا نارد. مەڵێن بۆ مەرگیش مەگەر وەسڵ دەنووسرێت؟ ئەو مەرگانەی لەگەڵ دیموکراسی دێن، هیچ حساب دەکرێن مەگەر. جارێک هەواڵ لە میدیاکانەوە بڵاو کرایەوە؛ فەرەنسا کە پاڵەوانی دیموکراسییە "لەسەر سەدا سی و پێنجی نەوتی لیبیا رێک کەوتووە." ئازادی چ باجێکی جوانی هەیە! ئێستا قەبیلەکان لە بیابانەکانی لیبیا دەستیان لە بەرۆکی یەکتری ناوە. کەواتە هێشتا دیموکراسی بۆ ئەو شوێنانە پێویستە... هێزە هاوپەیمانەکان زیاتر لە وانەکەیان بەردەوام دەبن!\nچەندیش بە قورسییەوە دەئاخوی؛ وەزیر دەیگوت: "ستاتوس و شتی وا بە کورد نادەین". وەک ئەوەی خێر دابەش بکات جەنابی! بەڵام درێژەی پێدەدا: "ئاشتی و ئازادی دێت" بۆ وڵات...\nبەڵێ، ئاشتی و ئازادی دێتە وڵات. رێک وەک ئەفغانستان و عێراق؛ رێک وەک تونس، لیبیا و میسر؛ بڕوانن رێک وەک سووریا...\nوڵاتە شارستانی و دیموکراتەکانی جیهان چەندیش بەجوانی لە دەوری یەک کۆ بوونەتەوە. هۆڤەکانی سەر زەویان بە گژ کورددا کردووە. گوایە لە رێگەی جیهادەوە ئازادی دێتە سووریا. ماشەڵڵا، شێخ و ئەمیرەکان لە هەر چوار دەوریدا دەسووڕێنەوە؛ تەواوی سووریا ئازاد دەبێت، بەڵام ناوی "کورد" نابێت.\nSource URL: http://www.islahweb.org/ku/content/2013/8/9363/%D8%A8%D8%A7-%D8%AA%DB%95%D9%88%D8%A7%D9%88%DB%8C-%D8%AC%DB%8C%D9%87%D8%A7%D9%86-%D8%A6%D8%A7%D8%B2%D8%A7%D8%AF-%D8%A8%DB%8E%D8%AA-%D8%A8%DB%95%DA%B5%D8%A7%D9%85-%DA%A9%D9%88%D8%B1%D8%AF-%D9%86%D8%A7


Primera División - ئالیانزا ئاتلەتیکۆ vs Sport Rosario - Soccer - Yariga - Results, fixtures, tables and statistics\nسپۆرتین کریستاڵ vs. ئالیانزا ئاتلەتیکۆ ئینتی گاس vs. یونیڤێرسیتاریۆ ئالیانزا لیما vs. Deportivo Municipal یونیۆن کۆمێرسیۆ vs. Academia Cantolao Comerciantes Unidos vs. Real Garcilaso ئالیانزا ئاتلەتیکۆ vs. Sport Rosario Deportivo Municipal vs. مێلگار یونیڤێرسیداد سان مارتین vs. ئالیانزا لیما خوان ئاوریچ vs. سپۆرتین کریستاڵ سپۆڕت هوانکایۆ vs. ئینتی گاس\nئالیانزا ئاتلەتیکۆ vs Sport Rosario 1-4\nEstadio Municipal Melanio Coloma Calderón (Sullana)\n4' C. Uribe (PG)\n9' C. Adrianzén (G)\n43' C. Adrianzén (G) (دروستکرا لە لایەن: J. Huangal)*\n81' R. Arrasco (G) (دروستکرا لە لایەن: J. Madrid)\nJulio García (G) 89' (دروستکرا لە لایەن: A. Rodríguez)\nL. Garay Evia (PER)\nM. Espichán (PER)\nV. Farías (PER)\nS. Libman (PER)\nJ. Safra (PER)\nJ. Palacios (COL)\n'69 بۆ L. Benítes\nT. Carranza (PER)\nC. Uribe (PER)\n'87 بۆ J. Casas\nJ. Aguirre (PER)\nR. Arrasco (PER)\nM. Calderón (PER)\nC. Beltrán (ARG)\nJ. Huangal (PER)\n'73 بۆ J. Madrid\nA. Meza Cuadra (PER)\nF. Jasaui (PER)\n'61 بۆ D. Ramírez\nA. López (PER)\nG. Alles (URY)\nL. Galliquio (PER)\nF. Lira (PER)\nP. Goyoneche (PER)\nC. Adrianzén (PER)\nJ. Mendieta (PER)\n'46 بۆ J. Sobrino\nJulio García (PER)\nJ. Nole (PER)\nJ. Méndez (COL)\nL. Acuy (PER)\nC. Fernández (PER)\nR. Palomino (PER)\nJ. Gamarra (PER)\nR. Jiménez (PER)\nC. Jave (PER)\nJ. Pósito (PER)\nJ. Sobrino (PER)\n'46 بۆ J. Mendieta\nD. Ramírez (URY)\n'61 بۆ F. Jasaui\nL. Benítes (PER)\n'69 بۆ J. Palacios\nJ. Madrid (PER)\n'73 بۆ J. Huangal\nJ. Casas (PER)\n'87 بۆ C. Uribe\nP. Abraham (ARG)\nF. Valderrama (COL)\nW. Aristizábal (COL)\nH. Valle (PER)\nG. Onaindia (ARG)\n21 F. Lira گ\n4 J. Safra\n5 J. Palacios\n8 T. Carranza\n10 J. Aguirre\n13 M. Calderón\n15 A. Meza Cuadra\n27 J. Mendieta\n29 Julio García 40' 89'\nڕاهێنەر: H. Valle\n1 S. Libman گ\n3 J. Cánova\n8 C. Uribe 4'\n11 R. Arrasco 81'\n13 C. Beltrán\n15 J. Huangal\n16 F. Jasaui\n18 G. Alles\n20 L. Galliquio\n25 P. Goyoneche\n27 C. Adrianzén 9' 43'\nڕاهێنەر: P. Abraham\n1 J. Nole گ\n6 J. Sobrino بۆ J. Mendieta 46'\n7 J. Méndez\n9 L. Acuy\n20 C. Fernández\n23 L. Benítes بۆ J. Palacios 69'\n26 R. Jiménez\n28 C. Jave گ\n2 J. Madrid بۆ J. Huangal 73'\n14 J. Casas بۆ C. Uribe 87'\n21 R. Palomino\n23 J. Gamarra\n33 D. Ramírez بۆ F. Jasaui 61' 65'\n02/09/18 SED ئالیانزا ئاتلەتیکۆ 4 - 0 Santa Rosa PNP بینینی ڕووداوەکان زانیاری زیاتر لەسەر ئەم یارییە\n09/09/18 SED سیێنسیانۆ 1 - 1 ئالیانزا ئاتلەتیکۆ بینینی ڕووداوەکان زانیاری زیاتر لەسەر ئەم یارییە\n16/09/18 SED ئالیانزا ئاتلەتیکۆ 3 - 2 Atlético Grau بینینی ڕووداوەکان زانیاری زیاتر لەسەر ئەم یارییە\n23/09/18 SED Sport Victoria 0 - 3 ئالیانزا ئاتلەتیکۆ بینینی ڕووداوەکان زانیاری زیاتر لەسەر ئەم یارییە\n30/09/18 SED ئالیانزا ئاتلەتیکۆ 2 - 4 یونیڤێرسیداد سێزا… بینینی ڕووداوەکان زانیاری زیاتر لەسەر ئەم یارییە\n14/10/18 SED Union Huaral 2 - 2 ئالیانزا ئاتلەتیکۆ بینینی ڕووداوەکان زانیاری زیاتر لەسەر ئەم یارییە\n21/10/18 SED ئالیانزا ئاتلەتیکۆ 2 - 1 خوان ئاوریچ بینینی ڕووداوەکان زانیاری زیاتر لەسەر ئەم یارییە\n28/10/18 SED Deportivo Hualgayoc 0 - 0 ئالیانزا ئاتلەتیکۆ زانیاری زیاتر لەسەر ئەم یارییە\n01/11/18 SED ئالیانزا ئاتلەتیکۆ 1 - 1 سیێنسیانۆ بینینی ڕووداوەکان زانیاری زیاتر لەسەر ئەم یارییە\n04/11/18 SED سیێنسیانۆ 3 - 0 ئالیانزا ئاتلەتیکۆ بینینی ڕووداوەکان زانیاری زیاتر لەسەر ئەم یارییە\n30/09/18 PRD Sport Rosario 1 - 0 UTC Cajamarca بینینی ڕووداوەکان زانیاری زیاتر لەسەر ئەم یارییە\n05/10/18 PRD Academia Cantolao 2 - 0 Sport Rosario بینینی ڕووداوەکان زانیاری زیاتر لەسەر ئەم یارییە\n21/10/18 PRD Sport Rosario 0 - 2 یونیڤێرسیداد سان م… بینینی ڕووداوەکان زانیاری زیاتر لەسەر ئەم یارییە\n24/10/18 PRD یونیڤێرسیتاریۆ 2 - 0 Sport Rosario بینینی ڕووداوەکان زانیاری زیاتر لەسەر ئەم یارییە\n28/10/18 PRD Sport Rosario 2 - 3 ئینتی گاس بینینی ڕووداوەکان زانیاری زیاتر لەسەر ئەم یارییە\n01/11/18 PRD سپۆڕت هوانکایۆ 1 - 1 Sport Rosario بینینی ڕووداوەکان زانیاری زیاتر لەسەر ئەم یارییە\n05/11/18 PRD Sport Rosario 0 - 2 Deportivo Binacional بینینی ڕووداوەکان زانیاری زیاتر لەسەر ئەم یارییە\n08/11/18 PRD یونیۆن کۆمێرسیۆ 4 - 2 Sport Rosario بینینی ڕووداوەکان زانیاری زیاتر لەسەر ئەم یارییە\n11/11/18 PRD Sport Boys 3 - 1 Sport Rosario بینینی ڕووداوەکان زانیاری زیاتر لەسەر ئەم یارییە\n24/11/18 PRD Sport Rosario 0 - 8 سپۆرتین کریستاڵ بینینی ڕووداوەکان زانیاری زیاتر لەسەر ئەم یارییە\n1 ئالیانزا لیما 15 +8 34\n2 Real Garcilaso 15 +14 32\n3 مێلگار 15 +18 31\n4 یونیڤێرسیتاریۆ 15 +10 29\n5 Deportivo Municipal 15 +3 23\n6 Sport Rosario 15 +3 20\n7 سپۆڕت هوانکایۆ 15 +0 20\n8 UTC Cajamarca 15 +0 20\n9 سپۆرتین کریستاڵ 15 +3 18\n10 خوان ئاوریچ 15 -6 17\n11 Academia Cantolao 15 -9 17\n12 Comerciantes Unidos 15 -2 15\n13 ئینتی گاس 15 -8 14\n14 یونیڤێرسیداد سان م… 15 -9 14\n15 یونیۆن کۆمێرسیۆ 15 -7 13\n16 ئالیانزا ئاتلەتیکۆ 15 -18 13\nEstadio Municipal Melanio Coloma Calderón


پارتی كاندیدەكانی بۆ بریكاری هەشت وەزارەت یەكلادەكاتەوە زانیاری لەو بارەیەوە بخوێنەوە – Standard Kurd\nپارتی كاندیدەكانی بۆ بریكاری هەشت وەزارەت یەكلادەكاتەوە زانیاری لەو بارەیەوە بخوێنەوە\nلەلایەن ستاندار Posted on تشرینی دووه‌م 26, 2019 878 جار بینراوە 0 سەرنج\nپارتی ناوی كاندیدەكانی بۆ پۆستی بریكاری هەشت وەزارەت رادەستی سەرۆكی حكومەتی هەرێم دەكات كە بەشێكیان دووبارەن.\nبەپێی زانیارییەكانی هەفتەنامەی باس كە لەسەر پارتی هەژمار دەكرێت. ئەمڕۆ سێ شەممە لەراپۆرتێكی لەمبارەیەوە بڵاوكردووەتەوە، دوای ماوەیەك لە پێكهێنانی حكومەت، پارتی پۆستی بریكاری وەزارەتەكانی بەركەوتەی خۆی یەكلاییكردووەتەوە و ناوەكانی رادەست بە مەسرور بارزانی، سەرۆكی حكومەتی هەرێمی كوردستان كردووە، كە پێكهاتوون لە هەر یەك لە (سەربەست لەزگین، بۆ بریكاری وەزارەتی پێشمەرگە، رابەر سدیق، بۆ بریكاری وەزارەتی دارایی، زاگرۆس فەتاح، بۆ بریكاری وەزارەتی پلاندانان، بەرەڤان حەمدی، بۆ بریكاری وەزارەتی كاروباری شەهیدان و ئەنفالكراوان، عەبدولفەتاح عەبدولڕەزاق بۆ بریكاری وەزارەتی خوێندنی باڵا، زەكیە سەید ساڵح، بۆ بریكاری وەزارەتی كاروكاروباری كۆمەڵایەتی و ئاگرین عەبدوڵا، بۆ بریكاری وەزارەتی ئاوەدانكردنەوەو نیشتەجێكردن، سالار عوسمان، بۆ بریكاری وەزارەتی رۆشنبیری.\nجێی باسە گۆڕانیش پێشتر ناوی بریكارەكانی بۆ چوار وەزارەت یەكلاكردۆتەوە و ئەوەی ئێستا ماوە یەكێتی نیشتیمانی كوردستانە، كە دەگوترێت بەهۆی كۆنگرەوە پرۆسەكە دواكەوتووە.\nبڵاوکراوەی پێشووغالب مەحەمەد:بەشداری کردنی شێخ باز لەکۆبوونەوەی نێوان شاندی هەرێم و بەغدا جێگەی سەرسوڕمانە\nبڵاوکراوەی نوێتردەقی نامەیەكی مسعود بارزانی – بەداخەوە لەدەرەوەی وولاتم دەنا قبوولم نەدەكرد


772 جار بینراوە 8/12/2019 12:56 PM\nسەرۆکى حکومەتى هەرێمى کوردستان پەیامێکى لەسەر چەندین پرسى کابینەکەى بڵاوکردەوەو ئەو پەیامەش زۆرترین کاردانەوەى بەدواى خۆیدا هێناوە.\nشەوى رابردوو مەسرور بارزانى سەرۆکى حکومەتى هەرێمى کوردستان بەبۆنەى تێپەڕبوونى ١٠٠ رۆژ بەسەر کابینەکەیدا پەیامێکى بڵاوکردەوەو تیایدا ئاماژەى بەو دەستکەوتانە کردوە کە کابینەکەى لەماوەى ئەو سەد رۆژەدا بەدەستى هێناوە.\nسەرۆکى حکومەت لە پەیامەکەیدا ئاماژەى بە پرسى هەرێم و بەغداو پرسى بەگژداچوونەوەى گەندەڵی و رۆتین کردوەو هەروها باسى لە چەندین پرسى ئابورى و ئیدارى کابینەکەى لەماوەى ئەو ١٠٠ رۆژەدا کرد.\nئەم پەیامەکەى مەسرور بارزانى زۆرترین کاردانەوەى بەدواى خۆیدا هێناو بەشێک لە پەرلەمانتاران و رۆژنامەنوسان و چاودێرانى سیاسى رەخنە کابینەکەى مەسرور بارزانى دەگرن و پێیانوایە کە نەیتوانیوە کابینەکانى رابردوو تێپەڕێنێت و گۆڕانکارى جدى و ریشەیی بکات.\nلەوبارەیەوە هۆشیار عەبدوڵا ئەندامى پەرلەمانى عێراق لە فراکسیۆنى گۆڕان لە تویتەر نوسیویەتى"تا حکومەتی هەرێمی کوردستان بودجە نەکاتە پرۆژە یاسا و نەینێرێتە پەرلەمان و خەلک نەزانێت داهات و خەرجی چەندە و چۆنە،هەر باسکردنێکی شەفافیەت جگە لە قسە هیچیتر نیە".\nئاماژەى بەوەشکردوە، ئەوە چ حکومەتێکە کە بێ یاسا داهات و خەرجی ئیدارە ئەدا و باسی سەروەری یاساش ئەکا؟شەفافیەت بە یاسا بەرجەستە ئەبێ نەک قسە.\nیەکێک لەو پرسانەى کە سەرۆکى حکومەتى هەرێم بە شانازییەوە بۆ کابینەکەى باسیکرد، پرسى شەفافیەت بوو لە پرۆسەى نەوتدا کە بەوتەى ئەو ئءێستا هاوڵاتیان دەزانن نەوت هەرێم و داهاتەکەى چەندە.\nلەسەر ئەو پرسەش عەبدوڵا مەلا نورى پەرلەمانتارى پێشوى کوردستان دەلێت" نەک هاوڵاتیان تەنانەت پەرلەمانتارانیش نازانن داهات و خەرجی ئەم وڵاتە چەندەو چۆن سەرف دەکرێت و نازانن بڕی راست و دروستی بەرهەمهێنانی نەوت چەندە، نازانن قەرزەکانی سەر هەرێم چەندن، بۆچی قەرزەکان کران، لە کێ وەرگیران بۆچی قەرزاربوین".\nئاماژەى بەوەشکردوە، سەیرە ئەو شەش ساڵە پەرلەمان بودجەی پەسەند نەکردوە، هیچ داتایەک لە بارەی داهات و خەرجیەکانەوە نەخراوەتە روو تا ئەم ساتەش زانیاری دروست لە خەڵک دەشاردرێتەوە وەلێ سەرۆکی حکومەت باسی ئەوە دەکات هەمو زانیاریەکی خستوەتە روو.\nهەر لەسەر پەیامەکەى مەسرور بارزانى لەبارەى دەستکەوتە ١٠٠ رۆژییەکەى سۆران عومەر ئەندامى پەرلەمانى کوردستان لە فراکسیۆنى کۆمەڵى ئیسلامى دەلێت"ئێستا گەڕاوینەتەوە ساڵی ١٩٩١ سەردەمی ئاودیوی شۆفڵ و مس و فافۆن! بەڕێوەبەری گشتی گومرگ و دەروازە سنوریەکانمان بانگێشتی پەرلەمان کردوە دەڵێن ئێستە بەبازگەکان دەڵێن چاوداخەن تاکو قافڵە بارە ھێلکەو دوگە قاچاخەکە تێدەپەڕێ، کەتێدەپەڕێ دەڵێن چاوتان بکەنەو! ئێوە باش دەزانن ئەوەی ئەم قاچاخی و تاڵانی و سەرانە وەرگرتن و ھێنانی ھێلکەو دوگە دەکات ھێزی چەکداری ھەیەو دەسەڵاتدارە"\nئەو پەرلەمانتارە بە ژمارەو زانیارى نوێ وەڵامى سەرۆکى حکومەت و جێگرەکەى دەداتەوەو باس لەوە دەکات، ھەموو شەوو ڕۆژێک لە مەرزی نێودەوڵەتی باشماخ و پەروێز خانەوە ٤٠ سەیارەی بارھەڵگر ھێلکەو دوگ داخڵ دەکرێ بۆ ناوخۆو خواروی عێراق بۆ ھەر بارھەڵگرێکی ھێلکە ١١ ھەزار دۆلارو بۆ ھەر بارھەڵگرێکی دووگ ٣٠ ھەزار دۆلار وەردەگرن! واتە شەوانە نزیک بە ٥٠٠ ھەزار دۆلار واتە ٥٠ دەفتەر دۆلار وەردەگرن بۆ داخڵ کردنی ھێلکەو دووگ.\nسەرۆکى حکومەتى هەرێم لە پەیامەکەیدا بە وردى باسى کارەکانى کابینەکەى لەبوارى گەندەڵى دەکات و جەختیکردوەتەوە کە خۆى لە نزیکەوە چاودێرى پڕۆسەی رووبەرووبوونەوەى گەندەڵی دەکات لەسەرجەم دامەزراوەکانى حکومەتداو هاوکات هۆشداریش دەداتە هەموو ئەو کەس و لایەنانەى کە کارى گەندەڵکارى دەکەن.\nبەڵام لەبەرامبەر ئەو وتانەدا عەلى حەمە ساڵح سەرۆکى فراکسیۆنى گۆڕان لەپەرلەمانى کوردستان چەندین بەڵگەى گەندەڵى نوێى خستووەتەڕوو لەوبارەیەوە نوسیویەتى" سێ مانگه به‌وردی له‌سه‌ر سه‌رجه‌م خاڵه سنوریه‌کان به‌دواداچونمان کردووه، ئه‌وه‌ی ئێمه به‌به‌ڵگه‌ی ته‌واو ده‌ستمانکه‌وتووه، دزی و تاڵانی له خاڵه سنوریه‌کان ده‌سه‌لمێنێت، تاڵانیه‌کی بێ وێنه‌یه، دزی و خیانه‌ت له هه‌موومان له گیرفانی هه‌موان".\nئاماژەى بەوەشکردوە، خه‌ڵکێک ئاماده‌یه بۆ ده‌ستکه‌وتنی پاره هه‌مووان تووشی خراپترین نه‌خۆشی بکات، روونیشیدەکاتەوە قه‌باره‌ی گه‌نده‌ڵی له خاڵه سنوریه‌کان نزیکه‌ی ٤٠ ملیۆن دۆلاره کە بەوتەى خۆى ئەمەی به به‌ڵگه سه‌لماندوه.\nهەر لە درێژەی کاردانەوەکان رۆژنامەنوس ئیحسان مەلا فوئاد لە پەڕەی خۆى لە فەیسبووک نوسیویەتى، سەرۆک فەرموو له هاوڵاتی نا، قەینا لە منی رۆژنامەنوسیش نا، بڕۆ لە پەرلەمانتاران بپرسە بزانە دەزانن داهاتی نەوت چەندەو چۆن سەرف دەکرێ ئەی بێزەحمەت کەناڵەکانتان بە پارەی چی ئیش دەکات".\nئەو رۆژنامەنوسە ئاماژەى بەوەشکردوە، لەماوەى 100 رۆژەى کابینەى نۆیەمدا هەست بە هیچ گۆڕانکاریەک ناکرێت و دەشڵێت، ئەگەر سەرۆکى حکومەت دەیەوێت گەندەڵى بکات با بۆ هەر کەسێک بەڵگەی گەندەڵی ئاشکرابکات 100 دۆلاری پێشکەشکە بکات کە بەدڵنیاییەوە رۆژانە 50 بەڵگەت پێدەگات.\nکابینەى نۆیەمى حکومەتى هەرێمى کوردستان لە سێ لایەنى سەرەکى پارتى و یەکێتى و گۆڕان پێک دێت و هەریەکە لە حزبى سۆسیالیستى دیوکراتى کوردستان و پێکهاتەکان بەشدارن.\nلەئێستاشدا ١٠٠ رۆژ بەسەر کابینەى نۆیەمدا تێپەڕێوە، بەڵام هێشتا هیچ لە دۆخى هاوڵاتیانى هەرێمى کوردستان نەگۆڕاوەو موچە لەکاتى خۆیدا نادرێت و خزمەتگوزارییەکان بەتایبەت ئاو و کارەبا لە دۆخى خراپیدان.


سەرچاوەیه‌ك له‌حکومەتی هەرێم: هیچ هێزێکی پێشمەرگە بەرەو هیچ بیرە نەوتێک جوڵەی پێنەکراوە\nله‌وه‌ڵامی ڕاگه‌یه‌ندراوه‌كه‌ی کۆمپانیای نەوتی باکور، سەرچاوەیه‌ك له‌حکومەتی هەرێمی كوردستان ئاماژه بۆ ئه‌وه ده‌كات كه هیچ هێزێکی پێشمەرگە بەرەو هیچ بیرە نەوتێک جوڵەی پێنەکراوە. گومانی خۆشی ئاشكرا ده‌كات كه ڕاگەیەنراوەكه ڕەوایه‌تیدان بێت بەهێرشی عێراق بۆ سەر بیرەنەوته‌كانی هه‌رێم.\nئاوێنه: ئه‌مڕۆ شه‌ممه، لەراگەیەنراوێكدا كۆمپانیای نەوتی باكور ڕایگه‌یاند، حكومەتی هەرێمی كوردستان بەهاوکاری هێزیکی چەکدار، زیادەڕۆیی كردۆتەوە سەر كێڵگە نەوتییەكانی سەر بەكۆمپانیاكەیان. ده‌شڵێت، "كۆمپانیاكەمان سكاڵای یاسایی لەدادگای تایبەتمەندی عیراق تۆماركردوە."\nلەوەڵامی ڕاگەیه‌نراوەکەی کۆمپانیای نەوتی باکوردا، سەرچاوەيەكی باڵای حکومەتی هەرێمی کوردستان، بەدەنگی ئەمریکای ڕاگەیاندووه، هیچ هێزێکی پێشمەرگە بەرەو هیچ بیرە نەوتێک جوڵەی پێنەکراوە،\nسەرچاوەکە ئه‌وه‌شی وتووه، "گومان دەکەین ئەم ڕاگەیەنراوەی کۆمپانیای نەوتی باکور، سەرەتای ڕەواییدان بێت بەهێرشی عێراق بۆ سەر ئەو بیرە نەوتانەی لەژێر کۆنتڕۆڵی هەرێم دان."\nلەڕاگەیه‌نراوه‌كه‌ی کۆمپانیای نەوتی باکوردا ئەوە خراوەتەڕو كه بیرە نەوتییەکانی کۆرومۆرو خورمەڵەو ئاڤانا کە سەر بەکۆمپانیایی نەوتی باکورن لەلایەن حکومەتی هەرێمی کوردستانەوە داگیرکراوەن، لەکاتێکدا پێویستە داهاتی نەوت لەڕێگەی کۆمپانیای نیشتیمایەوە بفرۆشرێت‌و بۆ گەلانی عێراق بێت.


جیل بایدن خانمی یەكەمی نوێی ویلایەتە یەكگرتوەكانی ئەمریكا بەنیازە پارێزگاری لە پیشەكەی خۆی بكات پاش گواستنەوەی بۆ كۆشگی سپی ، جیل بایدن بەنیازە بەردەوام بێت لەكارەكەی خۆی وەك مامۆستای زمانی ئینگلیزی لە زانكۆ\nماڵپەری "یو ئێس ئەی تودای" ئەمریكی بڵاویكردوەتەوە جیل بایدن ی تەمەن 69ساڵ خاوەنی چوار بروانامەی زانكۆیە یەكێك لەو بروانامەكانی دكتۆرای هەیە لەبواری پەروەردە كە لەزانكۆی دیلاویر بەدەستی هێناوە ، ماوەی هەشت ساڵە مامۆستایە لەزانكۆی فیرجینیا ولە نزیكەوە لەگەڵ میشێل ئۆباما كاری كردوە وەكو خانمی دووەم\nكاسرین جیلیسۆن پسپۆر لە مێژووی ژیانی خانمە یەكەمەكانی ویلایەتە یەكگرتوەكانی ئەمریكا لەزانكۆی ئۆهایۆ بڵاویكردوە تەوە جیل خانمێكی ناوازە دەبێت لەنێو دانیشتوانی كۆشكی سپی\nلای خۆشیەوە ئانیتا ماكبراید كە پێشتر بەرێوەبەری كارەكانی لۆرا بووش خانمی یەكەمی پێشووتری ئەمریكا و یاریدەدەری جۆرج دەبلیوو بووشی سەرۆكی ئەمریكا بوو ولەئێستادا بەریوەبەری دەستپێشخەری خانمە یەكەمەكانی ئەمریكایە رایگەیاند: جیل گەردلولی گۆرانكاریەكان دەبێت لە ئەمریكا.\nشیكەرەوانی سیاسی پێیان وایە بەهۆی باكگراواندە زانستیەكەیەوە پەروەردەو فێركردن لە سەرووی لیستەكەی خانمی یەكەمەوە دەبێت ، هەروەك بایەخ بەكەس وكارو خانەوادەی سەربازان دەدات وبایەخیش دەدات بەهۆشیاری لەبارەی نەخۆشی شێرپەنجەوە بەهۆی لەدەستدانی كورێكی بەناوی بوو بە نەخۆشی شێرپەنجەی مێشك\nجیل لەچەندین بۆنەدا سووربوونی خۆی نیشانداوە بەردەوام بێت لەكاركردن لەبواری فێركردن لەوبارەیەوە لە چاوپێكەوتنێكیدا لەگەڵ بەرنامەی" سی بی ئێس سەندای مۆرنینگ " لەمانگی ئابی رابردوو رایگەیاند: حەزم لە پەروەردەو فێركردنە ئەگەر بگەینە كۆشكی سپی بەردەوام دەبم لەكاری مامۆستایەتی و دەمەوێت هەمووان ستایشی مامۆستایان بكەن و رۆڵی مامۆستایان لەبەرچاوبگرن و لە بەشداری مامۆستایان بگەن و رێزی زیاتر لەپیشەی مامۆستایان بگرن.\nپێویستە بوترێت هیلاری كلینتۆن پاش كۆتایی هاتنی ماوەی سەرۆكایەتی مێردەكەی وەكو ئەندامی ئەنجومەنی پیران كاری كردوەو جیل دەبێتە یەكەمین خانمە یەكەمی ئەمریكا درێژە بە پیشەكەی بدات.


كه‌ناڵێكی ئه‌ڵمانی دیكۆمێنتارییه‌ك له‌باره‌ی كورد بڵاو ده‌كاته‌وه\n:: AM:01:38:21/01/2020 \nبڕیاره سبه‌ی چوارشه‌م كه‌ناڵی دووه‌می ته‌له‌ڤزیۆنی ئه‌ڵمانی فیلمێكی دیكۆمێنتاری له‌باره‌ی مێژووی گه‌لی كورد و سته‌م و زوڵمی داگیركه‌ران و هۆكاره‌كانی نه‌بوونی كوردستان به ده‌وڵه‌ت بڵاو بكاته‌وه.\nكه‌ناڵی ZDFی ئه‌ڵمانی له ماڵپه‌ڕی فه‌رمی خۆی كورته‌یه‌كی له‌سه‌ر دیكۆمێنتارییه‌كه بڵاوكردووه‌ته‌وه كه به ناونیشانی "كورده‌كان: قڕكردن، تیرۆریزم، خیانه‌ت" په‌خش ده‌كرێ، له پێناسی دیكۆمێنتارییه‌كه نووسیویه‌تی، كورده‌كان گه‌لێكی كۆنی ناوچه‌كه‌ن و حه‌قیقه‌تی گه‌لێكی بێ ده‌وڵه‌ت، بۆچی ده‌گه‌ڕێته‌وه.\nئاماژه‌ی داوه، له دێرزه‌مانه‌وه، ئه‌وان وه‌ك هه‌ر گه‌لێكی تر له هۆز و تیره‌ی جیا جیا پێكهاتوون و زیاتر له 500 هۆز بوون و چیرۆكی سته‌م و زۆرداری و قڕكردنی گه‌لانی تری ناوچه‌كه بۆ سه‌ر كورد ده‌خاته ڕوو، كه جیا له قڕكردنیان، زۆربه‌ی جار به ئێسته‌وه‌یش ناسناوی "تیرۆریست"یان لێ نراوه و به توندی سزا ده‌درێن و ڕه‌شبگیر ده‌كرێن و ماڵ و حاڵیان خاپوور ده‌كرێ و ده‌ربه‌ده‌ر ده‌كرێن.\nله ته‌ك ئه‌مانه‌یش دا، له دیكۆمێنتارییه‌كه باس له خیانه‌تی وڵاتان و كۆمه‌ڵگه‌ی نێوده‌وڵه‌تی له كورد ده‌كات، كه بۆ ژیانكردن به ئاشتی و ئاسایی هه‌وڵی خۆیان داوه، به‌ڵام دواتر به هۆی بێده‌نگی دنیاوه، له‌لایه‌ن وڵاتانی ناوچه‌كه هێرشیان كراوه‌ته سه‌ر و دووباره تووشی شه‌پۆلی قڕكردن و كۆمه‌ڵكوژكردن و ده‌ربه‌ده‌ركردن كراونه‌ته‌وه.\nباس له مێژووی سته‌م و قڕكردن و خیانه‌تكردن له كورد ده‌كات\nدیكۆمێنتارییه‌كه، سبه‌ی چوارشه‌م سه‌عات 08:15 به‌كاتی ئه‌ڵمانیا و 10:15 به‌كاتی كوردستان په‌خش ده‌كرێ و بڕیاره ڕۆژانی دواتر له دوو كاتی تری جیا دووباره په‌خش بكرێته‌وه.\nكه‌ناڵی ZDF یه‌كێكه له كه‌ناڵه فیدرالییه‌كانی ئه‌ڵمانیا، جیا له‌وه‌ی له ته‌واوی ئه‌ڵمانیا په‌خش ده‌كات، له سویسڕا و نه‌مسایش هاوشێوه‌ی ئه‌ڵمانیا پشكداری هه‌یه و له ساڵی 1963 دامه‌زراوه و تا ئێسته‌یش به‌رده‌وامه، پێشتریش ئه‌و كه‌ناڵه له په‌ڕه‌ی فه‌رمی خۆی ئاڵایه‌كی كوردستانی بڵاو كرده‌وه و نووسیبووی، كاتی ئه‌وه‌یه په‌نابه‌رانی كورد، جیاواز له تورك و عه‌ره‌ب و فاس پۆلێن بكرێن له ئه‌ڵمانیا، كه ئه‌مه‌یش كاردانه‌وه‌ی زۆری به دوای خۆیدا هێنا.\nئه‌م بابه‌ته 4683 جار خوێنراوه‌ته‌وه


پەتای کرۆنا، دەستی ناوتە بیناقاقای هاوڵاتیانی هەمو جیهانەوە و ئەمەش یەکەم روداوە، کە جیاوازی لە نێوان وڵاتانی گەورە، دەوڵەمەند و زلهێزە و بچوک و هەژاردا ناکات.\nجیاوازیەکە لە نێوان وڵاتاندا، لەسەر شێوەی بەگژاچون و چارەسەرەکردنێتی، هەندێ وڵات گرنگی زۆر بە چارەسەر و رێکارە تەندروستیەکان ئەدات و رێوشوێنی خێرا و گونجاو ئەگرێتەبەر بۆ تەشەنەنەکردنی زیاتری و هەندێ وڵاتی تریش کەمتەرخەمترن و سستن و لە ئاستی ئەو مەترسیە گەورەیەدا نین.\nلە ماوەی ئەم دوهەفتەیەدا، کرۆنا لە زوربەی وڵاتانی ئەوروپا زۆر بە خێرا گەشەی کردوە و ژمارەی توشبون و گیان لەدەستدان زۆر زیادی کردوە.\nهەندێ دەزگای تەندروستی بە شەپۆلی دوهەمی کرۆنا ناوی دەبەن، بێگومان لە هەمو ئەو شوێنانەی کە (تێست) واتا پشکنینی زیاتری تێدایە، ئەوا ژمارەی رەسمی توشبوان زیاترن، واتا ژمارەی توشبو، تەنها لە رێگای پشکنینی زیاترەوە دەردەکەوێت.\nبەگژا چونی ئەم پەتایە لە شێوەی چارەسەرەیەکەیدا دەردەکەوێت، لە وڵاتێک بۆ وڵاتێکی تر دەگۆرێت. بۆنمونە، حکومەتی ئەڵمانیا، بەگژەچون و چارەسەری کردوە بە کێشەی یەکەمی خۆی و رۆژانە چەندەهاجار وەزیری تەندروستی ئیتحادی و ویلایەتەکان رێنمایی نوێ دەردەکەن و دەزگا جیاوازەکانی تر، بەشدارن لە جێبەجێکردنی بریارەکاندا.\nهەرچەندە وڵاتێکی گەورەی وەک ئەڵمانیا (٨٣ ملیۆن)، کە سیستەمی فیدرالی هەیە و لە زۆر بوردا، هەر ویلایەتێک ئازاد و سەربەخۆیە لە بریارەکانیدا، بەڵام لە هەندێ بواردا هەمویان لە چوارچێوە گشتیەکە و بڕیارە سەرەکیەکە دەرناچن و رۆژانە بڕیاری نوێ دەردەکرێت بۆ بەرەنگاربونەوەی پەتای کرۆنا، لەوانە:\n-\tچێشتخانە و بار و قاوەخانەکان، پێویستە سەعات ١١ شەو دابخرێن.\n-\tدوای ١١ شەو، مەی فرۆشتن لە هەمو شوێنێک قەدەغەیە.\n-\tئەو ناوچانەی کە ٣٥ کەس لە ١٠٠ هەزار ژمارەی دانیشتوان بۆ ماوەی یەک هەفتە توشی کرۆنا ببێت، ئەو ناوچەیە بە (سور) دەستنیشان دەکرێت و مامەڵەی جیاوزیان لەگەڵدا دەکرێت، بۆنمونە خەڵکی ئەو ناوچانە ناتوانن بە ئاسانی لە هەندێ شوێن لە ئوتێل ئەڵمانیا بمێننەوە و زوربەی شوێنە گشتیەکان دادەخرێن.\n-\tدانیشتن لە چیشتخانە و بارەکاندا، سنوردار کراوە، لە هەندێ شوێن نابێت لە ٦ کەس زیاتر لەسەر مێزێک بەیەکەوە دابنیشن.\n-\tئاهەنگ و کۆبونەوەی هەمەجۆر قەدەغەکراوە.\n-\tلە هەندێ جێگا، وەک لە شارێکی گەورەی وەک (میونخ) پێویستە دەمامک لەسەر شەقامە قەڵەباڵغەکان ببەسترێت، ئەوەی نەیبەستێ بە ٢٥٠ ئۆیرۆ غەرامە دەکرێت.\n-\tبیگومان، پێویستە هەمو یەکێک دەمامک ببەستێ لە شوێنە داخراوەکان.\n-\tلەو شوێنانەی کە ژمارەی توشبون زیادی کردوە، ئێستا بیر لەوە دەکرێتەوە، کە بڕیاری قەدەغەی هاتوچۆ و داخستنی هەمو شوێنێک بدەن.\n-\tحکومەت و هەمو هێزە سیاسی و دەزگا جیاوازەکان، تکا لە هاوڵاتیان دەکەن، کە ( دەمامک ببەستن، مسافەیان لەگەڵ خەڵکی تر لە مەترونیوێک زیاتربێت و رێوشوێنی دەزگا تەندروستیەکان جێبەجێ بکەن سەفەری دەرەوە نەکەن).\n-\tرێگای توند گیراوەتەبەر بۆ دەوامی زانکۆکان، قوتابخانە و باخچەی ساوایان.\n-\tئەم رێوشوێنانە بۆ بەرگری لە پەتای کرۆنا، تەنها لە ئەڵمانیا نیە، بەڵکو لە هەمو ئەوروپایە و هەمو رێگایەک دەگیرێتەبەر بۆ تەشەنەنەکردنی.\n-\tهەندێ وڵات لە سەرەتای هاویندا کەمێ دوربو لە پەتای کرۆناوە، وەک (چیك)، بەڵام ئێستا لە سەروی ئەو وڵاتانەوەیە کە زۆرترین توشبوی تێدا تۆمارکراوە و دەوڵەت لە زۆر شوێن قەدەغەی هاتوچۆ و داخستنی تەواوی راگەیاندوە، ئەمە دوای ئەوە هاتوە، کە یەک لەسەر سێی ئەوانەی پشکنینیان بۆ کراوە، دەرکەوتوە، هەڵگری ڤایرۆسی کرۆنان، تەنها لە رۆژی هەینیدا (١٦/١٠) ١١.١٠٥ هەزار هاوڵاتی توشی ئەم پەتایە بون.\n-\tدەزگا جیاوازەکان و بەتایبەتی پۆلیس، لە هەمو ئەو وڵاتانە ئەرکیانە کە چاودێری جێبەجێکردنی بڕیارەکانی حکومەت بکەن و سزای ئەو شوێن و کەسانە بدەن کە سەرپێچی دەکەن.\n-\tوڵاتێکی وەک ئیرلەند، بریاری دا، لە ٢٠/١٠، هاوڵاتیان نابێت ٥ کم لە ماڵەکەیان دوربکەونەوە، مەگەر بۆ کاری زۆر پێویست نەبێت و زوربەی شوێنەکان دادەخرێن.\n-\tکوردستان – سلێمانی\nماوەی چەند رۆژێکی زۆرە کە ژمارەی مردن لە کوردستان بە گشتی و پارێزگای سلێمانی بەتایبەتی لە هەمو شار و پارێزگاکانی تری عێراق زیاترە، تەنها لە یەک رۆژدا (دوشەمەمە ١٩/١٠) ٢٦ هاوڵاتی لە کوردستان بەهۆی کرۆناوە کۆچی دواییان کردوە، زیاتر لە نیوەی (١٦) یان لە پارێزگای سلێمانی بوە، بێگومان ئەمە ئاماری رەسمی دەزگای تەندروستیە، ئاماری مردنی راستەقینە زۆر زیاترە، بە تایبەتی ئەوانەی کە ناچنە نەخۆشخانە و نایانەوێت ناویان بهێنرێت، ئەگەر رۆژانە سەیرێکی (فەیسبوک) بکەیت، کە چەند کەس لەیەک رۆژدا کۆچی دوایی کردوە، ئەوا ژمارەکە دەردەکەوێت.\nئەمە لە کاتێکدا، کە لێپرسراوانی تەندروستی سلێمانی دەڵێن: "بەهۆی نەبونی ئامێری چاودێری چرەوە نەخۆشەکان گیان لەدەست ئەدەن و ئەگەر ئەو ئامێرانە هەبوایە، ٨ نەخۆش لە مردن رزگار دەبون، لە هەمو شاری سلێمانیدا تەنها ١٠ ئامێری چاودێری چڕ هەیە".\nئەم وێنەی لێشاوی مردنە لایەکی تاریکی شارە، بەڵام لاکەی تری، ئەوەیە کە وێنەی ناوبازار و چێشتخانە، قاوەخانە، شوێنە گشتیەکان دەیبینی، هیچ هەست ناکەیت کە پەتای کرۆنا لەم ناوچەیە هەیە، یاخود لە شەقام و کۆڵانەکەی خۆتاندا هیچ کەس هەبێت گیانی لەدەست دابێت!.\nبێگومان هەریەکە لە ئێمە بەرپرسی یەکەمین لە ژیانی خۆمان و کەسوکار و هاورێ و دۆستانمان و ئەبێ هەمو هەوڵێک بدەین کە خۆمان و ئەوان بپارێزین، واتا خۆ پارێزی هەنگاوی سەرەکی و یەکەمە.\nبەڵام لە وڵاتدا دەزگای بەرپرسی یەکەم بۆ بەنگاربونەوەی ئەم پەتایە حکومەت و دامودەزگاکانێتی کە خۆی لە وەزارەتی تەندروستیدا ئەبینێ.\nبەداخەوە ئەوەی لە کوردستان و لە پارێزگای سلێمانی هەستی پێناکرێت، جوڵە و (ئیجارئاتی) وەرزارەت و دامودەزگا بەرپرسەکانە بەرمبەر بە تەشەنەنەکردنی ئەم پەتایە.\nپارێزگای سلێمانی، ناوبەناو بەیانێک کەم ناوەرۆک دەردەکات وەک ( ژ.٢٩٥ ی ١٣/١٠/٢٠٢٠) کە خۆی لە (داواکاری) دەبینێت و دەنوسێت: (هەرشوێنێک پابەند نەبێت دادەخرێت و سزای دارایی دەدرێت)، ئەم داخوازیە بۆ مانگی ٥ و شەش رەوا بو، کە مردن لە ئارادا نەبو، بەڵام بە هیچ شێوەیەک رەوا نیە و ناگونچی بۆ شارێکی وەک سلێمانی کە رۆژانە زیاتر لە ١٠ هاوڵاتی بۆ هەمیشە بەجێمان دێڵن.\nئەبێت و پێویستە، لێپرسراوانی حکومەت لە کوردستان و پارێزگای سلێمانی و هەڵەبجە و ئیدارەکانی گەرمیان و راپەرین بەتایبەتی، وەک هەمو دنیا بکەونە خۆیان و کۆمەڵێک بریار بدەن و زۆر بە وردی و بە چری بەشوێن جێبەجێکردنیەوە بن، بڕیاری سەر کاغەز هیچ مانایەک ناگەیەنێ ئەگەر بەدوداچونی بۆ نەکرێت.\nبارودۆخی کوردستان ئێستا لەم وەرزەدا کە هێشتا گەرمە و هاوڵاتی ئەتوانێت لە دەرەوە دابنیشێت، زۆر مەترسیدارە، بەڵام پاش چەند رۆژێکی تر، هەمو ناچاردەبین بچینە ژورەوە و ئەو کاتە، چێشتخانەکان، بارکان، قاوەخانەکان، مەلەوانگە و جێگای وەرزشی، ئەگەر وەک ئێستا بمێنێتەوە، ئەبێت چاوەرێێ شەپۆلێکی زۆر زیاتر لە ئێستا بکەین لە توشبون و مردندا.\nپێش ئەوەی زۆر درەنگ بێت، با دەزگا بەرپرسەکان بکەونە خۆیان و هەندێ بڕیاری گرنگ بدەن، کە رەنگە بەدڵی هەندێ نەبێت، بەڵام لە بەرژەوەندی هەموان بێت.\nهەروەها دەبێت، وەزارەتی تەندروستی، چالاکتربێت و ئەم بارودۆخە بکات بە خەمی سەرەکی خۆی، هەمو پێداویستیە تکنیکی و مرۆیەکان ئامادەبکات و شەرمە بۆ حکومەتی هەرێم کە لە یەک رۆژدا ٨ هاوڵاتی گیان لەدەست بدەن، لەبەر نەبونی ئامێر لە شارێکی گەورەی وەک سلێمانیدا، هەروەها گرنگە کە حکومەت و دەزگا جیاوازەکان و هێزە سیاسیەکان، ئەم پەتایە و توشبون و مردنی بە کۆمەڵ زۆر بەدور بگرن لە کاری سیاسی و حیزبی رۆژانەی خۆیان.